Amerikanci u februaru trošili više od očekivanja\nNovi vladin izveštaj o stanju ekonomije ove nedelje je doneo neka iznenadjenja, kao što je podatak da su Amerikanci u februaru, na kupovinu različitih vrsta robe, potrošili više novca nego što je bilo očekivano.\nBilo da se kupovalo po maloprodajnim ili velikoprodajnim cenama, u februaru su skočile cene... Vladin mesečni izveštaj o stanju proizvodnje i potrošnje pokazao je veći rast cena od onog koji su ekonomisti predvidjali.\nMaloprodajne cene porasle su za 0.4%, zahvaljujući u velikoj meri rastu cena energije i prehrambenih proizvoda. Gorivo za ogrev i benzin su takodje poskupeli, a cene južnog voća skočile su za više od 15% zbog ledenog talasa koji je u januaru zahvatio Kaliforniju.\nNa nivou velikoprodaje, cene su porasle za iznenadjujućih 1,3 procenata za samo mesec dana - dvostruko više nego što su ekonomisti očekivali.\nRast cena energije i prehrambenih proizvoda doveo je i do rasta proizvodnih cena drugih roba. Cigarete u velikoprodaji su poskupele za više od 4%, a dečije igračke 2 odsto.\nStručnjaci kažu da će rast februarskih cena verovatno biti tema razgovora na sastanku Američke centralne banke iduće nedelje – gde će guverneri verovatno odlučiti da ne menjaju postojeće kamatne stope.


26/12/2014 - Ozonpress :: internet portal\n//26 decembra, 2014\nSeksi obline, telo prekriveno tetovažama, odeća koji više otkriva, nego što sakriva… Teško da ijedan muškarac koji je prošao pored nje dok nastupa nije duboko uzdahnio i pomslio, znate već šta… A ona je – Jelena Krunić, jedna od najvrelijih, ali ...\nPoslednji meč u ovoj godini košarkaši Morave iz Zablaća odigrace sutra, u subotu, od 17 h u Zablaću protiv KK Mionica. – Ovom prilikom igrači i uprava kluba pozivaju publiku da dodju u halu i da je još jednom ispunimo do poslednjeg mesta. Biće ovo prilika da se igrači...\nTragom vesti koju je objavio Radio Dženarika, a koja se odnosi na informaciju o režimu isključenja neurednih platiša na teritoriji Dragačeva došli smo u posed dokumenta iz koga se vide zapanjujuće činjenice u poslovanju čačanske Elektrodistribucije. Naime, mnogobrojni sugrađani...\nObrni okreni, u Srbiji je nekako sve postavljeno naopako. Jer da nije tako, teško da bi moglo da se desi da nastavnik u školi, sa fakultetskom diplomom, ima skoro dvostruko manju platu od kurira u nekoj od državnih agencija. To što je neko završavao visoke škole, ulagao u sebe i...\nNastavnici i učitelji Osnovne škole „Milica Pavlović“ sinoć su ugostili čačanske predškolce koji će od septembra sesti u prvačke klupe ove škole. Priredba, održana pod nazivom „Čarolija“, predstavlja drugi korak projekta „Sedam koraka do đaka prvaka“. Budući prvaci družili su se...\nČlan Gradskog veća iz SPS-a Nemanja Trnavac demonstrativno je napustio jutros sednicu Gradskog veća nezadovoljan što nije prihvaćen njegov predlog da se članovima veća podeli Poslovnik o radu. Predlog je izneo nakon jučerašnje konferencije za štampu SNS-a, gde je direktor Javnog...\nTrener košarkaša Fenerbahčea Željko Obradović izjavio je da nikada neće zaboraviti prvi osvojeni evropski trofej sa Partizanom 1992. godine u Istanbulu kada su crno-beli osvojili evropsku titulu. Trener Fenerbahčea je rekao da je za njega reprezentacija završena priča....\nBaš kao što se moglo i naslutiti u samo predvečerje vanrednih lokalnih izbora u Dragačevu stigla je vest iz Beograda koja je u potpunosti potvrdila da Privremeni organ opštine Lučani radi protivzakonito i svojim odlukama kompromituje i same izbore. Regularnost izbora dovedena je...


Saopštenje UO KSBiH: Svima je jasna važnost regionalnih liga, ali domaće prvenstvo je prioritet – Sport Centar Saopštenje UO KSBiH: Svima je jasna važnost regionalnih liga, ali domaće prvenstvo je prioritet – Sport Centar\nKošarkaški savez Bosne i Hercegovine izdao je saopštenje za javnost u kojem je obavijestio da se danas održala Vanredna sjednica Upravnog odbora.\nUpravni odbor košarkaškog saveza Bosne i Hercegovine istakao je da je svima jasna važnost regionalnih liga, ali da je domaće prvenstvo prioritet.\n“Nakon pojašnjenja dešavanja u proteklom periodu u vezi nesuglasica i loše komunikacije između klubova u vezi nominacije i zakazivanja utakmica, te nemogućnosti dogovora oko usvajanja termina odigravanja utakmica Lige 12 prvenstva BiH, UO KS BiH obavještava javnost da se poništava Odluka o privremenom prekidu prvenstva. Prvenstvo se nastavlja prema već usvojenom kalendaru takmičenja i nominacijama.\nSvima nam je jasno koliko je igranje regionalne lige važno za klubove sa svih aspekata, ali svima mora biti jasno da je prioritet zaštiti domaće prvenstvo, koje i jeste filter za nastup bh. ekipa u ABA 1 i ABA 2 ligi. S tim u vezi još jednom apelujemo na klubove da pronađu način i kompromis oko zakazivanja termina utakmica Lige 12 prvenstva BiH, a KSBiH će sa svoje strane učiniti sve što je u njegovoj moći, kako bi pomogao klubovima, vodeći računa o nominacijama i zakazivanju utakmica prema propozicijama takmičenja. S ciljem da se ne prave dodatne tenzije Odluka o privremenom prekidu takmičenja je stavljena van snage, te se nalaže klubovima da već narednog vikenda nastave takmičenje u Ligi 12 prvenstva BiH prema rasporedu takmičenja.\nEkipe učesnice Lige 12 Prvenstva BiH obavezuju se da prilikom zakazivanja utakmice Lige 12 Prvenstva BiH imaju u vidu sportski aspekt angažovanja ekipa iz Prvenstva BiH koje nastupaju u ABA i ABA 2 Ligi, te prije zakazivanja utakmice usaglase termin odigravanja utakmice Lige 12 Prvenstva BiH i o istom u pismenoj formi obavijeste Komesara takmičenja radi objave nominacije i delegiranja službenih lica”, stoji u saopštenju.\nNavedeno je da će se utakmica između Igokee i Spars Realwaya odigrati u novom terminu koji ta dva kluba usaglase.\n“Vezano za utakmicu između KK “Igokea“ i OKK “Spars Realway“, navedena utakmica odigrat će se u novom terminu koji dva kluba usaglase i dostave Komesaru takmičenja, a klubovi su dužni usaglašeni termin odigravanja utakmice u pismenoj formi dostaviti Komesaru takmičenja, radi objave nominacije”, dodaje se u saopštenju.\nUO KSBiH još jednom je uputio poruku svim akterima.\n“Upravni odbor KS BiH još jednom poziva sve učesnike, službena lica, medije, kao i sve one koji prate Ligu 12 Prvenstva BiH da će odluke donositi isključivo u interesu košarke, kako klupske tako i reprezentativne kako se ne bi narušio kalendar i sistem takmičenja Lige 12 prvenstva BiH.\nPozivamo sve sportske radnike i trenere koji aktivno učestvuju u kreiranju Lige 12 Prvenstva BiH da se suzdrže od bilo kakve zapaljive retorike i izjava, koje idu na štetu bh. košarke”, stoji u saopštenju.\naba ligaaba liga 2ksbihprvenstvo bih u kosarci\nFIBA poslala pismo KSBiH: Odobren kalendar takmičenja, moguće korekcije zbog pandemije\nIspoštovane preporuke svih nivoa vlasti: Prekinuta sva košarkaška takmičenja u BiH!


Američki časopis impresioniran bespilotnom „Armatom“ - 26.08.2020, Sputnik Srbija\nKonstruktori bespilotne verzije ruskog tenka T-14 „Armata“ uspeli su da reše problem svojstven svakom vozilu na daljinsko upravljanje, navodi se u članku... 26.08.2020, Sputnik Srbija\n10:26 26.08.2020 (Osveženo: 01:42 26.08.2021)\nAutor članka Piter Sučiu smatra da je obezbeđivanje ove tehnike „svešću o situaciji“ najvažnije pitanje koje se odnosi na uređaje na daljinsko upravljanje. Konstruktori T-14 dali su odgovor na njega, stavljajući na celo telo tenka širokougaone video-kamere. One omogućavaju pregled u opsegu od 360 stepeni, a takođe obezbeđuju posadi podatke o situaciji na terenu.\nStručnjak je skrenuo pažnju na sposobnost T-14 da se kreće brzinom od 90 kilometara na sat. On pretpostavlja da ga ovo čini potencijalno pokretnijim od američkog tenka M-1 „Abrams“.\nU članku se, takođe, ističe da će novi ruski tenk moći da izvodi izviđačke operacije, učestvuje u procesu određivanja ciljeva i korekciji paljbe samohodnih artiljerijskih vozila, raketnih sistema zemlja-vazduh, pa čak i tenkova T-90.


Tyre Challenge - prvo nacionalno takmičenje u brzoj zameni točkova\nSrbija dobija prvo nacionalno takmičenje u brzoj zameni točkova pod nazivom, „Tyre Challenge“, koje će se održati u sklopu ovogodišnjeg Međunarodnog sajma automobila, 30. marta 2017. godine, sa početkom u 14:00 časova.\nBiće ovo prilika za sve domaće učesnike da odmere svoje snage u svetu veoma popularnim takmičenjima, u brzoj zameni guma, dok će se najbolji boriti za veoma vredne nagrade. Takmičenje nema za cilj samo da prikaže nečiju veštinu i zabavni karakter, jer će u susret letnjoj sezoni i novog režima na putevima svi posetioci biti u prilici da čuju i vredne informacije o značaju guma za bezbedan saobraćaj, generalnu tehničku ispravnost vozila, kao i savete kako da se postigne bezbedna vožnja.\nŠampion takmičenja je u mogućnosti da osvoji najvredniju nagradu, set novih auto guma po izboru. Čak 50 učesnika biće nagrađeno paketom auto opreme za prvu pomoć, a takmičare očekuju i druge vredne nagrade.\nPored takmičarskog dela, događaj će biti propraćen zabavnim programom. Organizator prvog srpskog „Tyre Challenge“ događaja je tim "autogume.rs", uz podršku beogradskog Sajma automobila i niza drugih partnera.\nViše informacija o događaju, kao i nalog za prijave takmičara, možete pronaći na web stranici: http://www.tyrechallenge.com/rs/.


Draža Petrović: Vučić pravi “normalnu” državu uz najnenormalnije medije\nBy GLASRAZUMA.RS , in DRUŠTVO , at 13/01/2019\n“Kada je pre 185 godina u Kragujevcu štampan prvi list na srpskom jeziku, knjaz Miloš je već posle 12 brojeva uveo cenzuru”, podsetio je Petrović.\nPrema njegovoj oceni, današnji knjaz Srbije, odnosno predsednik, “cenzuru je uveo odmah, jer nije imao mnogo živaca za čekanje”.\nKako je ukazao, “sada se kumovi i politički protivnici čereče na nacionalnim frekvencijama ili u najtiražnijim naprednjačkim tabloidima koji liče na biltene SKJ”.\n“U njima članstvo može da pročita koga tog dana treba da napada i pljuje”, objasnio je Petrović, koji misli da je Vučić promućurniji od knjaza Miloša kada je reč o političkim protivnicima, jer se “ne hvata za sekiru, već za Pink i Informer”.\n“Sloboda medija danas u Srbiji je takva da imate malu baru u kojoj su uglavnom krokodili koji žderu sve što im se nađe na političkom putu i imate male oaze u toj bari u kojima mi pokušavamo da se bavimo slobodnim novinarstvom”, rekao je Petrović.\nPrema njegovom stavu, to dosta liči na ilegalu i skojevski način pristupa temama, jer je u Srbiji na snazi sistem “što si nenormalniji i nepristojniji, to si draži vlastima, a što si normalniji i pristojniji, to si im veći kamenčić u cipeli”.\n“Tako predsednik Vučić pravi jednu, kako on voli da kaže, normalnu i pristojnu državu, uz najnenormalnije i najnepristojnije medije”, tvrdi Petrović.\nZavršen protest “Stop krvavim košuljama”, zakazan sledeći\nViše hiljada građana okupilo se u Beogradu na protestu “Protiv nasilja – Stop krvavim košuljama”, a upućen je poziv za…\nJedna od najgledanjih televizijskih emisija u Srbiji “Veče sa Ivanom Ivanovićem” od aprila će ponovo biti pred gledaocima. Popularni talk…\nProfesor Filološkog fakulteta u penziji i bivši diplomata Vladeta Janković ocenio je u Novom danu da se problem Kosova nalazi…\nPriča o ekskurziji ariljskih maturanata – prava slika Srbije\nMaturanti gimnazije “Sveti Ahilije” iz Arilja konačno su se vratili kući nakon ekskurzije čiji tok možda najbolje oslikava realno stanje…\nIspred zgrade Tužilaštva za visokotehnološki kriminal u Beogradu održana je akcija pod nazivom “Zaustavite nasilje nad novinarima”, koji je organizovala…


НОВО РУСКО „ОРУЖЈЕ“\nNazalnu vakcinu u spreju moći ćemo jednog dana da primimo i kod kuće, to je neverovatna prednost u borbi protiv kovida pošto vakcinacija neće zahtevati puno ljudi, a to je jako važno u ovoj situaciji, kaže za Sputnjik farmakolog Prof. dr Milica Prostran.\nOna za Sputnjik otkriva i druge prednosti prve nazalne Sputnjik V vakcine koju razvija Rusija, a već ju je primio Vladimir Putin.\nKlinička ispitivanja nazalne verzije vakcine protiv virusa korona „Sputnjik Ve“ (Sputnik V) počela su krajem oktobra. Ruska farmaceutska kompanija „Generium“ tada je saopštila se nada da će za šest do osam meseci uspeti da je registruje.\nTestiranje za sada prolazi bez neželjenih efekata, a glavni pojam koji prati prvu nazalnu vakcinu protiv pošasti koja je odnela stotine hiljada života i usporila svet je „sterilini imunitet“.\n„Sve vakcine dospevaju u sistemsku cirkulaciju, u ceo organizam, odnosno organe, tako da se i neželjena dejstva vakcine ispoljavaju na različitim organima i organskim sistemima. Nazalna vakcina podrazumeva da se unese na nosnu sluznicu, što je u suštini prirodni put unošenja virusa u organizam. Na taj način neželjena dejstva se minimiziraju, a efikasnost je prilično dobra“, kaže Prostranova.\nPrimena na najlakši mogući način\nOna dodaje da su ruski naučnici pragmatično prišli problemu, pokušavaju da prevaziđu ograničenja koja ima klasična vakcina, bilo njihova, bilo nečija druga. Kaže da je posle svega što se na tržištu lekova dogodilo u poslednjih godinu i po dana potraga za nazalnom vakcinom pravi, moderni pristup razvoju leka, jer omogućava primena na najlakši mogući način.\n„Put primene jednak je prirodnom inficiranju virusima, udišete vazduh iz okoline u kome se nalaze čestice virusa, one preko nosne sluznice dospevaju u ždrelo i dalje u respiratorne puteve. Dakle, vi vakcinu primenjujete kao što se čovek u normalnim okolnostima inficira. Takve vakcine za humanu primenu već postoje protiv običnog gripa u Americi, međutim, pretpostavljam da će zbog toga što će biti manje neželjenih dejstava nego kod klasične vakcine, one biti prihvatljivije za opštu populaciju“, ističe Prostranova.\nStručnjacima je teško da objasne da je kovid moguće pobediti samo vakcinacijom, mali je broj zemalja u kojima ona prelazi prag neophodan za zaštitu cele nacije, zato smo našu sagovornicu pitali da li je optimista oko ubeđivanja da sprej koji će ljudi ubrizgati u nos može da ih zaštiti od smrtonosnog virusa, ali i da nije reč o nečemu što im može naškoditi.\n„Neželjena dejstva lekova su sastavni deo farmakoterapije, nema leka bez neželjenih dejstava. Kada se lekovi lokalno primenjuju preko nosne sluznice moguće su lokalne reakcije ograničenog tipa, reakcije na mestu primene u smislu alergijskih, ali i kada klasično primenite ove vakcine ili bilo koje druge, imate bol, otok, crvenilo na mestu primene. Mogući su bolovi u mišićima, u nervima, temperatura. Lično, kao klinički farmakolog ne mislim da će lokalne alergijske reakcije biti prepreka za razvijanje i primenu ove vakcine“, ističe Prostranova.\nOna dodaje da se nazalne vakcine protiv kovida trenutno razvijaju i na Tajvanu, u Japanu i još nekim zemljama, pa pretpostavlja da će uskoro početi i tehnološka trka ko će prvi da završi neophodna klinička ispitivanja i pusti vakcinu u promet.\n„Kada situacija zahteva hitnu reakciju, može i ranije. Imamo lekove koji se primenjuju u onkologiji, recimo Herceptin je u Americi pušten u promet posle završene druge faze kliničkih ispitivanja – na 150 pacijentkinja. Ovo je vanredna situacija s kojom živimo dve godine, moramo brže nego uobičajeno da nađemo mehanizme da prevaziđemo ovaj problem, da se što je moguće pre vratimo normalnom životu“.\n„Potraga za novim lekom ili načinom njegove primene često kao cilj pre svega ima zaradu, to smo videli tokom pandemije, ali to nije razlog zašto se do nazalne vakcine prvo došlo u Rusiji, nauka je na prvom mestu. A što se tiče Vladimira Putina, on očigledno ima apsolutno poverenje u ruske naučnike, uostalom, on je racionalan čovek. Putin je krajnje racionalno pristupio ovom procesu“.\nVakcinacija nazalnom vakcinom protiv virusa korona će biti na šest meseci. Za razliku od vakcine „Sputnjik Ve“ koja se daje intramuskularno, novu verziju nije potrebno zamrzavati, pa ni njena isporuka neće zahtevati posebne uslove.\nNajavljeno je da će nazalna verzija vakcine protiv virusa korona „Sputnjik Ve“ (Sputnik V) biti dostupna na međunarodnom tržištu već sledeće godine.\nSjajno, od Putina je.


EU dodelila 30 sertifikata za obuku u oblasti upravljanja migracijama | EurActiv Srbija\nEU dodelila 30 sertifikata za obuku u oblasti upravljanja migracijama\nObjavljeno : 09.11.2010.\t Tweet\nU ponedeljak 08. novembra 2010 je održana ceremonija na kojoj su oko 30 viših državnih službenika iz raznih ministarstava kao i iz Komesarijata za izbeglice Republike Srbije dobili sertifikat za obuku u oblasti upravljanja migracijama. Sertifikate je učesnicima uručio g.din Hose Gomez Gomez, Šef Operacija 2 u Delegaciji Evropske Unije u Republici Srbiji.\nOvim događajem se završava jednogodišnji projekat u koji je Evropska unija ulozila 200.000 evra pod nazivom: "Tehnička pomoć Komesarijatu za izbeglice Republike Srbije u jačanju kapaciteta u oblasti upravljanja migracijama", i koji je sprovela francuska konsultantska kompanija Ethnos Challenge (Axess Group) u saradnji Komesarijatom za izbeglice Republike Srbije.\nDvanaest obuka seminarskog tipa na različite teme migracija održano je u Beogradu, Nišu i Novom Sadu (legalne migracije, ilegalne migracije, azil, upravljanje granicama, socijalna inkluzija migranata, saradnja sa zemljama porekla…). Cilj je bio da glavni akteri migracije unaprede zajedničko razumevanje migracione problematike, a ti akteri su: Ministarstvo za dijasporu, Ministarstvo ekonomije i regionalnog razvoja, Ministarstvo spoljnih poslova, Ministarstvo za ljudska i manjinska prava, Ministarstvo unutrašnjih poslova, Ministarstvo za Kosovo i Metohiju, Ministarstvo za rad i socijalna pitanja i Komesarijat za izbeglice Republike Srbije.\nU okviru ovog projekta prevedeno je više od 200 stranica dokumenata o migracijama, koji će doprineti širenju kulture upravljanja migracijama u procesu Evropskih integracija Srbije.


BEOGRAD - Lekić je kazao da je sastanak održan, ali da nije tačna informacija da je na sastanku formirana radna grupa koja će se baviti izradom nove medijske strategije, kao i da je netačno da je za predsednika te radne grupe izabran Dejan Stojanović.\nBEOGRAD - Nezavisno udruženje novinara Srbije pozvalo je danas nadležne organe da preduzmu mere protiv pojedinaca koji na društvenim mrežama otvoreno pozivaju na linč Dragana Janjića.\nBEOGRAD - Protestovali su zato što su pojedini novinari tokom izbora u nedelju u Pećincima bili izloženi zastrašivanju, pretnjama i uvredama, čime su onemogućeni da prate izborni proces.\nDvadeset godina od smrti Dragana Nikitovića\nBEOGRAD - Danas je u Medija centru Nezavisno udruženje novinara Srbije obeležilo 20 godina od smrti sportskog novinara Dragana Nikitovića, doajena jugoslovenskog sportskog novinarstva.\nBEOGRAD - NUNS je to objavio pozivajući se na saopštenje te najveće evropske novinarske organizacije koja zastupa više od 320.000 novinara učlanjenih u 71 organizaciju u 43 države Evrope.\nBEOGRAD - Nezavisno udruženje novinara Srbije podnelo je krivičnu prijavu protiv članova Saveta Regulatornog tela za elektronske medije zato što to regulatorno telo nije nadziralo rad elektronskih medija tokom kampanje za predsedničke izbore u Srbiji.\nPreoštre kazne za novosadski Radio 021\nNOVI SAD - Koalicija novinarskih i medijskih udruženja smatra da najnovije presude Višeg suda u Beogradu protiv 021 pokazuju da sudska praksa u Srbiji ozbiljno dovodi u pitanje opstanak medija.\nGeorgiev i Sejdinović na meti pretnji\nBEOGRAD - NUNS očekuje brzu reakciju policije kakva je iskazana u nekim ranijim slučajevima kada su meta bili političari.\nNUNS osudio pretnje Kesiću\nBEOGRAD - NUNS zahteva od nadležnih organa da otkriju ko preti popularnom voditelju, ali i da utvrde ko je postavio izmontirani video snimak u kojem Kesić navodno ismeva Srbe iz Republike Srpske.\nProgramski savet RTV Vojvodine: Prethodno rukovodstvo je dobro radilo\nNOVI SAD - U saopštenju piše da je dosadašnji upravljački tim realizovao programsku koncepciju koja je odgovarajuća misiji i programskim ciljevima RTV-a.\nNUNS: "Naši" pozivaju na linč medija\nBEOGRAD - NUNS je podsetio da je "ista desničarska organizacija nedavno sačinila i spisak NVO za odstrel" i upozorio nadležne da ne minimiziraju značaj ovakvih poziva na linč.


Škola baleta u Gračanici (Foto Ivan Miljković)\nŠkola ove godine nastavlja sa radom kako je to bilo i pre pojave koronavirusa. Svakog vikenda trideset devojčica raspoređenih u tri starosne grupe uvežbavaće korake na vrhovima prstiju uz pomoć baletskog pedagoga Une Stepanović.\n„Baleta smo se uželeli i mi i deca i roditelju što se da i videti po broju polaznika. Raduje činjenica što je interesovanje i dalje veliko pa, evo nastavljamo druženje i u ovoj sezoni sa našim balerinama i nastavljamo uspešnu saradnju sa Institutom za umetničku igru u Beogradu“, kaže za „Riznicu“ Snežana Petrović, koordinatorka škole baleta Doma kulture u Gračanici.\nBudući da je i u ostalim sredinama interesovanje za balet veliko u planu je ponovno pokrene škole i u Šilovu u tamošnjem kulturnom centru.\nKako poručuju iz gračaničkog Doma kulture sa ovim se neće stati već je u planu i nešto više.\n„Škola baleta nam je pokazala da imamo talentovanu decu koja žele da uče i napreduju. Imamo i bezrezervnu podršku roditelja za pokretanje inicijative za otvaranje odeljenja niže baletske škole u Gračanici. Uz pomoć naših prijatelja sa Instituta za umetničku igru u Beogradu verujem da to neće biti nemoguće“, kaže Petrovićeva.\nŠkola baleta u Gračanici počela je sa radom 2017. godine. Povodom svetskog dana igre, a za izuzetan doprinos na popularizaciji baleta, godinu dana kasnije, dodeljena joj je nagrada „Terpsihora“. Na Međunarodnoj olimpijadi za muziku i ples centralnog Balkana u Beogradu školi baleta su dodeljene dve medalje i Gran pri.


Bolnica dobro organizovana - Va1.info\nNaslovna/Vesti/Bolnica dobro organizovana\n– I prve i poslednje slike su jako dobre i ohrabrujuće. Bolnica je jako dobro organizovana što se tiče no kovid dela, a takođe je jako dobro organizovana i u kovid delu. U kovid deo je formirano tri odeljenja sa 142 postelje. U ovom trenutku su zauzeta 101 postelja i koliko smo videli u razgovoru sa kolegama poštuju se sve procedure i svi protokoli koji se poštuju svuda u svetu – rekao je dr Dušan Jovanović, koji je dodao da je valjevska bolnica jako dobro snabdevena zaštitnom opremom što je jako važno. On je naglasio da u valjevskoj bolnici ima dovoljno i opreme i aparata i lekova kao i u ostalim zdravstvenim ustanovama u Srbiji. Dr Jovanović je zaključio da je prema podacima koje je dobio iz ZZJZ Valjevo situacija u gradu povoljna jer je postignuta ravan, te da i po podacima imamo uvid da je broj primljenih i otpuštenih pacijenata gotovo jednak.\n– Pre svega naši infektolozi i pulmolozi prate sve ono što se dešava na nivou terapije u okviru ove bolesti koja je ipak i nepoznanica za sve nas. Ali u svakom slučaju sva ta terapija se primenjuje, a naravno konsultuju se i kolege iz Beograda sa njihovih matičnih klinika i još uvek ipak postoji mogućnost da neke najteže pacijente možemo uputiti u Beograd na tercijarni nivo. Na taj način mislim da smo zaokružili neku priču bar za sada što se tiče valjevskog kovid dela. Naravno uvek u saradnji sa Ministarstvom pokušavamo da obezbedimo još više aparata i još više dodatne opreme i svega što nam treba u redovnom radu a i u ovom kovid periodu kroz koji sada prolazimo – rekao je dr Đurić.


Marko Carević - Blic Online\nPrivatno angažovano obezbeđenje ni jutros nije dozvolilo Marku Batu Careviću, Krstu Radoviću i odbornicima da uđu u zgradu opštine Budva, prenose "Vijesti". Obezbeđenje dostavilo dokument o zabrani.\nPolicijski kordon opet ispred Opštine Budva, Careviću i Radoviću ZABRANJEN ULAZ\nPolicijski kordon i jutros je na glavnom ulazu u Opštinu Budva, dok su pripadnici privatnog obezbeđenja su u zgradi i vrše kontrolu ko od radnika može da uđe u kancelarije.\nZgrada Opštine Budva danas je zatvorena, nakon jučerašnjih žestokih sukoba policije i građana širom Crne Gore, u toku kojih je bačen suzavac i nekoliko ljudi povređeno. Gradonačelnik Marko Carević i predsednik Skupštine opštine Krsto Radović zaustavljeni su ispred kordona policije na ulazu u zgradu.\nRASTU TENZIJE U BUDVI Privatno obezbeđenje IZGURALO Carevića, FIZIČKI NAPADA i ljude kojima je ulazak u zgradu opštine dozvoljen (FOTO)\nPolicijski kordon i ovog jutra stoji na ulazu u zgradu Opštine Budva. U zgradi su pripadnici privatnog obezbeđenja koji će puštati da ulaze isključivo zaposleni koji su na spisku, dok građani neće moći da ulaze i koriste usluge.\n"OPŠTINA BUDVA JE DANAS UHAPŠENA" Carević daje izjavu pred Specijalnim policijskim odeljenjem\nPredsednik Opštine Budva Marko Carević kazao je da je dobio poziv da danas u 14 časova dođe u Podgoricu i da izjavu pred Specijalnim policijskim odeljenjem.\nIspred ulaza u zgradu Opštine Budva postavljen je kordon policije.\n"I POLICIJA JE SHVATILA DA JE POGREŠILA" Gradonačelnik Budve pozvao pristalice da ostanu ispred skupštine: SAMO ŽELIMO DIJALOG (VIDEO)\nGradonačelnik Budve Marko Carević kazao je da su spremni na dijalog, ali da za sto sednu neki ozbiljni, a ne ovi koji su izigrali datu reč.\nPOSLE HAOSA U BUDVI POČEO DIJALOG Na sastanku predstavnici partija, "dve vlasti" ispoštovale dogovor\nPolitički dijalog predstavnika parlamentarnih stranaka počeo je danas nakon 10 časova u zgradi Akademije znanja u Budvi.\n"DA MOGU ŠTAPOM DA MANEM PO PRAVOJ OSOBI" Majka predsednika Opštine Budva besna nakon njegovog hapšenja: "SRAM IH BILO, FUKARE!" (VIDEO)\nMilica Carević, majka predsednika Opštine Budva Marka Carevića kazala je da ima samo jednu želu - "da štapom mane po pravoj osobi".\nDVA PREDSEDNIKA, JEDNA FOTELJA Gotov sastanak smenjene i nove vlasti u Budvi, Carević poručio: "PEČAT JE KOD MENE"\nPONOVO HAOS U BUDVI Policija čuva ulaz u zgradu, stigli Carević i Radović: "OSLOBODILI SMO OPŠTINU" (FOTO, VIDEO)\nMilan Carević, sin smenjenog gradonačelnika Budve Marka Carevića, biće zadržan do 72 sata dok se ne saslušaju ostali svedoci događaja u kojem je navodno napao policajca, nezvanično su javile TV "Vijesti".\nPolicija je rano jutros privela nedavno smenjenog predsednika opštine Budva Marka Carevića i smenjenog predsednika Skupštine opštine Budva Krsta Radovića. Pored njih uhapšeni su i menadžer opštine Milo Božović, sekretar Sekretarijata za investicije Mladen Mikijelj, šef kabineta predsednika opštine Nikola Jovanović, kao i Carevićev brat i sin.\nGradonačelnik Budve Marko Carević, predsednik Skupštine opštine (SO) Budva Krsto Radović i ostali funkcioneri Opštine Budva pušteni su na slobodu. Carević je odvezen u bolnicu iz koje je izašao sa štakama i nogom u gipsu.\nKAKO JE POLITIKA "ZAPALILA" BUDVU Koleno na vratu, specijalci u RATNOJ OPREMI i iskakanje kroz PROZOR OPŠTINE\nGradonačelnik Budve Marko Carević i predsednik Skupštine opštine (SO) Budva Krsto Radović uhapšeni su jutros ispred zgrade Opštine, kao i više lokalnih funkcionera. Prilikom upada je polomljeno i više stakala na zgradi Opštine.\nCrnogorska policija je upotrebila silu prilikom hapšenja opštinara u Budvi. Jedan policajac je snimljen kako baca na zemlju sekretara za investicije Opštine Budva Mladen Mikijelja i kolenom mu pritiska vrat.


Tanjug 22. jula 2019. 10:17\nPALIĆ – Takmičarska selekcija „Paralele i sudari“ otvorena je sinoć u bioskopu „Abazija“ obraćanjem programskog direktora Miroslava Mogorovića i selektora Nila Janga nakon čega je usledila projekcija poljskog filma „Kler“ Vojčeka Smarovskog.\n„Veoma nam je drago što imamo mogućnost da filmove iz ovog programa gledamo u sali bioskopa Abazija. To je nešto na čemu smo radili prethodnih godina i nadamo se da ćete uživati u svim projekcijama koje se budu održavale ovde, ali i na svim drugim lokacijama festivala“, rekao je Mogorović.\n„Ove godine smo kao i prethodnih prikupili najbolje naslove iz Istočne Evrope uključujući igrane filmove, dokumentarce, animirane i kratkometražne filmove sa ciljem da prikažemo panoramu evropske kinematografije iz ovog dela Evrope. Nadamo se da ćete se u narednim danima otisnuti sa nama u putovanje kroz ovaj deo sveta“, rekao je Jang.\nTreći dan festiva obogatiće izložba „Lica Mire Banjac“, autora Zorana Maksimovića, koja će biti otvorena popodne na Otvorenom univerzitetu u Subotici povodom šezdesetogodišnjice njenog umetničkog rada u organizaciji Pozorišnog muzeja Vojvodine.\n„Mnogi mladi ljudi i novija publika nemaju pojma kroz šta sam sve prošla, a ‘Lica Mire Banjac’ su upravo jedan takav pasoš – da ljudi sagledaju kontinuitet onoga što sam ja uradila“, rekla je Banjac.\nIzložba, prema njenim rečima, predstavlja njena lica sa snimanja ili iz pozorišta – ništa privatno, i kao takva ima dosta veliki značaj za nju.


Sajmon: Peng nije slobodna, njena pisma se cenzurišu - Sport - Dnevni list Danas\nPočetna » Sport » Sajmon: Peng nije slobodna, njena pisma se cenzurišu\nWTA izdala saopštenje u kojem ponavo izražava zabrinutost za sudbinu kineske teniserke\nV. N.27.11.2021. 22:31\nŽenska teniska asocijacija (WTA) izdala je saopštenje u kojem se kaže da je i dalje „duboko zabrinuta“ za sudbinu kineske teniserke Peng Šuaj, koja se pojavila u javnosti posle misterioznog višenedeljnog nestanka, prenosi Gardijan.\nU saopštenju za javnost, koje je WTA danas uputila medijima, kaže se da je izvršni direktor ove organizacije Stiv Sajmon poslao dva imejla kineskoj teniserki, a da su odgovori koje je dobio očigledno napisani pod nečijim uticajem.\nPortparol WTA je rekao da je Sajmon „i dalje duboko zabrinut da je teniserka pod cenzurom i prinudom, kao i da je odlučio da više ne piše imejlove sve dok ne bude uveren da na njih odgovara Peng, a ne neko od cenzora“.\nPeng, bivša najbolja svetska igračica u dublu, nestala je iz javnosti nakon što je optužila bivšeg potpredsednika kineske vlade Žang Gaolija da ju je silovao 2018. godine.\nOna je ove optužbe iznela na kineskoj društvenoj mreži weibo, ali je njena objava ubrzo izbrisana. Peng je nestala iz javnosti sve dok se tri sedmice kasnije nije uključila u video-poziv (na slici), u kojem su učestvovali i predsednik Međunarodnog olimpijskog komiteta Tomas Bah i jedan kineski sportski funkcioner.\nU izjavi koju je potom uputila preko Međunarodnog olimpijskog komiteta Peng je objasnila da je sa njom sve u redu i zamolila da se „poštuje njena privatnost“.\nCenzuraMeđunarodni olimpijski komitetPeng ŠuajTeniswtaLondonPeking


Telenor i Telekom: dve varijante otimanja od naroda, u režiji iste banditsko-finansijske strukture\nKo puca, otvoriće mu se\nOd nekadašnjih šarenih laži o velikim investicijama Telenora u domaću fiksnu telefoniju ostale su samo pretnje i izvlačenje para iz ionako opljačkane Srbije. Za sada je očigledno samo to da Norvežani ne donose već odnose pare, a da vlast, pozivajući se na njih i njihove interese, dodatno godišnje opterećuje srpska domaćinstva sa 50 miliona evra. Očigledno je još i da je opet opljačkan narod, a kako će Telenor i predstavnici režima da se istale ostaje da otkrije neka buduća istraga\nJoš kada je norveški Telenor na veoma čudan način otkupio srpski Mobi63, kršeći ne samo ugovorne obaveze već i zakone, u javnost je plasirana informacija da će se ova multinacionalna kompanija pojaviti i kao novi operater u fiksnoj telefoniji Srbije. Ministar ekonomije iz tog vremena, Mlađan Dinkić, koji se za norveškog kupca jednog od dva srpska mobilna operatera zauzimao izvan granica i dobrog ukusa i političke korektnosti, još tada je tvrdio da je Telenor spreman da u Srbiju i njenu telefoniju uloži daleko više od 1,513 milijarde evra, koliko je koštalo preuzimanje najstarijeg domaćeg operatera mobilne telefonije.\nU međuvremenu, osim što je nekih sedam ministara aktuelne srpske vlade postalo rezidentima Norveške i tako pripremilo sebi utočište za period posle odlaska sa vlasti, a pre odlaska na zasluženi odmor u Zabeli, ništa se nije desilo po pitanju unapređenja srpsko-norveških odnosa na polju telekomunikacija. Ono što bi trebalo da liči na skandinavski ulazak u srpsku fiksnu telefoniju, razobličilo se kao najobičnija pljačka.\nSledeći svoja obećanja iz doba preuzimanja Mobi63, Norvežani su za 10.050.000 evra otkupili licencu da postanu još jedan od operatera srpske fiksne telefonije. Opet su se čule priče o stotinama miliona evra planiranih investicija, kao i o tome da će građanima biti lakše jer će povećana konkurencija sniziti cene telefoniranja. Da bi sve izgledalo uverljivije i kao da Norvežani zaista svakog momenta kreću sa velikim investicijama, oglasila se i tadašnja ministarka telekomunikacija Jasna Matić i ukazala da će Telenor sigurno početi sa radom u fiksnoj telefoniji pre 1. januara 2012, kada na snagu stupa opšta liberalizacija ove oblasti i dolazak velikog broja i drugih operatera.\nCene ne da nisu pale za korisnike Telekomovih usluga, već su i porasle, a od planiranih Telenorovih investicija u Srbiju preostalo je samo panično izvlačenje kapitala i njegovo prebacivanje u Skandinaviju.\nKako su javili mediji, skupština akcionara telekomunikacione kompanije Telenor d.o.o. donela je 1. avgusta ove godine odluku da smanji kapital ove kompanije za 292.076.950,35 evra i da ta sredstva isplati vlasniku, danskoj kompaniji Telenor A/S Frederikskaj. Tako će osnovni kapital srpske kompanije biti smanjen sa ukupno 462 miliona na 169,9 miliona evra, što nikako nije dovoljno za ozbiljno ulaganje i u fiksnoj i u mobilnoj telefoniji. Uplaćeni novčani kapital pre smanjenja iznosio je 10.050.000 evra, a nenovčani kapital 320 miliona evra. Prema odluci objavljenoj u Službenom glasniku, iznos za koji je smanjen osnovni kapital biće isplaćen osnivaču nakon isteka roka od 90 dana od druge objave ove odluke, što znači da bi krajem godine moglo da dođe do sunovrata dinara kada se na berzi odjednom bude vršilo konvertovanje skoro 300 miliona evra.\nU finansijskom izveštaju za 2010. godinu navodi se da su nematerijalna ulaganja Telenora - telekomunikaciona licenca i eksterno nabavljeni softver. Telenor je 2006. godine prilikom kupovine Mobi63 za 1,513 milijarde evra, kupio i telekomunikacionu licencu za mobilnu telefoniju za 320 miliona evra, a koja je ušla u ukupnu cenu. U dinarima vrednost licence je 27 milijardi dinara i skoro da se poklapa sa sumom koju će vlasnik izvući iz srpskog Telenora.\nOnaj ko planira da investira u neku zemlju, iz nje ne izvlači kapital. Da sa Telenorom i njegovom najavom investiranja u fiksnu telefoniju nešto nije kako treba, videlo se još prilikom neuspele privatizacije Telekoma, na kojoj Norvežani nisu učestvovali ni kao posmatrači. Umesto njih ulogu zabavljača dokone javnosti na sebe su preuzeli Austrijanci iz mobilne mreže VIP, koju je u Srbiju doveo nekadašnji suvlasnik Mobi63 i čovek kome je zbog nezakonitog rada zabranjen pristup bečkoj berzi - Martin Šlaf. Još tada su ozbiljni analitičari upozoravali da Telenor nema nameru da bilo šta investira u srpsku fiksnu telefoniju i da motiv za otkupljivanje licence treba potražiti na nekom drugom mestu.\nProdajući licencu za fiksnu telefoniju Srbija se Norvežanima obavezala i da stvori uslove poslovanja koji će biti jednaki za sve učesnike utakmice. A šta su "za sve jednaki uslovi", procenjuju, kako izgleda, sami Norvežani.\nDok Telenor za sve ovo vreme nije uopšte počeo da nudi opciju korišćenja fiksne telefonije, jedan domaći operater, Orion, nesvesno se potrudio da pokaže kako je moguće razbiti Telekomov monopol, bez obzira šta o tome mislili u Telenoru. Ako može da posluje Orion, zašto ne može to isto da čini i Telenor?\nAdut koji Norvežani drže u rukama, a koji im je poklonila srpska vlast, jeste baš pomenuti ugovor o kupovini licence koji, kako god da se tumači, Telenoru daje sva prava, ali ga ni na šta ne obavezuje. Jedno od prava je i mogućnost raskida ugovora i traženja odštete u slučaju da srpska država ne stvori "za sve jednake uslove poslovanja". U međuvremenu je šef srpskog odeljenja Telenora Čel-Morten Jonsen i najavio mogućnost takvog razvoja definišući odštetni zahtev u visini od 100 miliona evra.\nPlan koji je skovan u vreme dok je Mlađan Dinkić sa ostatkom svoje stranke i delom vlade pregovarao sa norveškim mutivodama, sastojao se baš iz namere da se stvori utisak kako Telenor čini sve što je u njegovoj moći da počne sa radom u srpskoj fiksnoj telefoniji, ali da srpska strana ljubomorno čuva Telekomov monopol. Konačno, neka svetska arbitraža bi trebalo da Telenoru dodeli odštetu, koja bi zatim bila podeljena među akterima.\nPrvi problem sa kojim su se Norvežani navodno suočili bilo je to što je jedina infrastruktura koju bi mogli da koriste u rukama direktnog konkurenta - Telekoma Srbije. Pregovori između Telenora i Telekoma razvukli su se preko cele prošle godine, a da nije nađeno za Norvežane prihvatljivo rešenje u vezi sa cenom.\nPrimera radi, Telekom od pretplatnika traži 4,6 evra za korišćenje celokupne telefonske linije tokom mesec dana, a od Telenora je samo za korišćenje parice u razvodnoj kutiji, preko koje se uspostavlja kontakt sa mrežom, tražena mesečna zakupnina u visini od 6,3 evra!\nVeć na prvi pogled se vidi da ovo nije u duhu "jednakih poslovnih uslova za sve". Isto tako se odmah uočava da je srpska vlada potpuno nezainteresovana za razvoj pregovora, jer je odavno mogla da reaguje budući da je većinski vlasnik Telekoma. Uz to, Branko Radujko, generalni direktor Telekoma, sigurno nije osoba koja bi se usprotivila naređenju iz vlade ili resornog ministarstva. Na položaj je došao uz korišćenje više nego sumnjive diplome, a njegova sestra Renata Radujko Milić, supruga predsednika opštine Rakovica Bojana Milića, bila je svojevremeno uhvaćena na delu pri petljanju sa porezom, posle čega je na neko vreme sklonjena iz Poreske uprave Beograda. Danas je Renata sekretar za finansije grada Beograda! Očigledno, da je htela država bi lako našla način da Branka Radujka, koji se trenutno sprema da sa parama ode kod tetke u Italiju, pa onda dalje u beli svet, privoli na saradnju sa Telenorom.\nAli, zašto bi vlast reagovala, kada sa Telenorom nije dogovoreno investiranje u Srbiju, već izvlačenje para odavde i podela sa odabranima iz vrha Demokratske stranke i G17 plus?\nKada su već probijeni svi rokovi, pa i onaj do kada je Telenor morao da počne sa pružanjem svojih usluga, Republička agencija za telekomunikacije (RATEL) dosetila se da bi valjalo nešto učiniti, tek da se u javnosti stvori utisak kako je država zainteresovana za Telenorovu obećanu investiciju. RATEL kao regulatorno telo samoinicijativno donosi kompromisnu odluku negde između onoga što je tražio Telekom i onoga što je nudio Telenor. Ovom odlukom, naravno, ni jedna strana nije zadovoljna, kako je odmah izjavio i predsednik upravnog odbora RATEL-a Jovan Radunović. "Ja očekujem da će se žaliti i Telenor i Telekom, jer se svako bori za svoja prava", zaključio je on. Koja je svrha donošenja odluke za koju se unapred zna da neće biti po volji ni jednoj strani?\nTrik i jeste u tome da se obe strane žale, jer se time u javnosti i dalje stvara privid da su ozbiljno zainteresovane. Sa druge strane, Telekom u sudskom sporu ima mogućnost da konačno sahrani ionako mrtav projekat Telenorovog ulaska na srpsko tržište fiksne telefonije.\nScenario je već isproban kada je isto tako RATEL doneo odluku u sporu između Telekoma i Media Vorksa. Telekom je tada u sudskom postupku tražio i dobio sudsku privremenu meru zabrane sprovođenja RATEL-ovog rešenja do konačne odluke suda.\nKada Telekom isto to bude učinio i u sporu sa Telenorom, Norvežani će moći da zatraže međunarodnu arbitražu na kojoj bi dokazivali da im je naneta finansijska šteta, jer srpska strana nije ispunila svoje ugovorne obaveze.\nOstaje još jedino otvoreno pitanje da li će se ići na uzimanje stotinak miliona evra od srpskih građana, a na konto navodne odštete Norvežanima, ili će pretnja da to može da se desi poslužiti vlastima kao opravdanje za uvođenje nekih drugih mera.\nUgovorna obaveza "stvaranja za sve jednakih uslova" vlastima je već poslužila kao alibi za nastavak pljačke ovog ionako osiromašenog naroda. Pod izgovorom da navodno niska pretplata koju naplaćuje Telekom ostale operatere čini nekonkurentnim, RATEL je samoinicijativno doneo odluku o poskupljenju Telekomovih usluga do 20 odsto. Pri tome je evidentno da se ni jedan konkurent nikada nije žalio zbog Telekomovih cena.\nTelenor ionako još nije ni počeo sa nuđenjem usluga fiksne telefonije, pa ga shodno tome cene konkurenata ni ne interesuju, dok je Orion odmah po RATEL-ovoj odluci izjavio da njemu ni prethodni cenovnik državnog operatera nije bio smetnja, a to je potkrepio i brojevima o sopstvenoj ekspanziji.\nOd RATEL-a nametnuto poskupljenje, međutim, ima jedan sasvim drugi efekat, a to je pribavljanje dodatnih 50 miliona evra na godišnjem nivou samo na račune Telekoma, čemu treba dodati i PDV koji će da se slije u državnu kasu. Dakle, potpuno nepostojeći konkurent Telenor poslužio je vlastima kao opravdanje za još jednu otimačinu od sopstvenog naroda. Očigledno je da su Norvežani višestruko korisni ovom režimu.\nNajveći deo ove dobiti otići će podobnim medijima i vlasti bliskim marketinškim agencijama, što u prevodu znači da će novac na kraju da se slije u džepove onih koji vladaju ovom unesrećenom zemljom.\nKao da već nije blesav\nIz Izveštaja o pritiscima i kontroli medija u Srbiji koji je 19. septembra 2011. izdao Savet za borbu protiv korupcije, jasno se vidi kome i zašto Telekom uplaćuje novac.\nTelekom Srbija svake godine na marketing potroši oko 30 miliona evra, a pomenutom analizom je utvrđeno da se direktno na rad medija daje ne manje od 10 miliona evra, a što zajedno otprilike čini ono što će povećanjem cena usluga Telekom da zaradi za godinu dana. Verovatno je i zbog toga bilo gotovo nemoguće pronaći tekst u kojem bi kritički bio sagledan problem prodaje tog preduzeća ili prikazana analiza njegovog poslovanja.\nNajviše novca troši se na oglašavanje na RTS-u, RTV Pink i RTV B92. U 2008. godini je na reklamiranje na RTS-u potrošeno 142,66 miliona dinara- a u 2009. godini - 124,02 miliona dinara. Na drugom mestu je Pink, koji je od Telekoma 2008. ostvario prihod od 92,82 miliona dinara, a 2009. godine 136,05 miliona dinara. Treća je TV B52 koja je 2008. godine inkasirala 75,1 miliona dinara, a 2009. godine 64,28 miliona dinara. Foks je bila četvrta televizija na listi, dok se na petom mestu nalazila TV Avala. Primat među pisanim medijima su do 2008. godine imale Večernje novosti, da bi od 2009. lidersku poziciju preuzeo Blic (Blic 2008 - 43,25 miliona dinara, 2009 - 58,95 miliona; Novosti 2008 - 50,55 miliona, 2009 - 42,85 miliona). Značajna sredstva Telekom je plasirao i kroz druge medije, kao što su Kurir (2008 - 47,40 miliona dinara, 2009 - 9,38 miliona dinara), Politika (2008 - 43,21 miliona, 2009 - 35,94 miliona) i Pres (2008 - 34,57 miliona, 2009 - 40,92 miliona).\nKoliko je za medije u Srbiji važno da imaju sponzorski ugovor sa Telekomom govore podaci da se udeo prihoda od Telekoma u godišnjim prihodima medija kreće od 1,5 do čak 17,7 odsto. Tako je, na primer, Telekom za emitovanje reklama na TV Avala u 2009. godini potrošio 13,09 miliona dinara, dok je Avala u toj godini, prema podacima APR-a, ostvarila poslovni prihod od 172 miliona dinara. Ovde valja podsetiti da je Aleksandra Radujko, tadašnja supruga direktora Telekoma Branka Radujka, u tom periodu bila glavni i odgovorni urednik te televizije.\nI prihodi dnevnog lista Danas i RTV B92 od Telekoma su 2009. bili na nivou od oko pet odsto. Telekom je u oktobru 2008. godine sponzorisao prenos Lige šampiona 2008/09 (9,2 miliona dinara) na TV B92, zatim u decembru te godine emisiju Operacija trijumf (29,2 miliona dinara), pa u januaru 2009. novogodišnji specijal Rode u magli (14,4 miliona dinara), a krajem te godine je sponzorisan serijal Veliki brat (35,4 miliona dinara sa PDV-om).\nPedeset dodatnih miliona evra godišnje znači još veće mogućnosti za zablesavljivanje naroda kroz medije i to baš u predizbornom periodu. A kako to izgleda pokazuje i jedan dokument iz davne 2000. godine:\n"Izveštaj agencije Media Vorks o radu glasila tokom poslednje tri nedelje predizborne kampanje potvrdio je da je DOS imao višestruko više vremena od opozicije. Dok je DOS u Dnevniku RTS, dobio oko jednog časa vremena, SPS je dobio pet minuta, a SPO, SRS i JUL su gotovo zanemareni u informativnom programu RTS-a (Glas javnosti, 18. decembar 2000, str. 4). Konačno, dan uoči izbora još jednom se oglasio zvanični državni Nadzorni odbor za praćenje izbora i oštro osudio ponašanje glasila tokom predizborne tišine. "Svi štampani mediji, kao i elektronski, flagrantno krše zakonske obaveze. Jedan od najdegutantnijih primera je propagandni oglas na poslednjoj strani lista Danas u kojem se poziva na uništavanje gamadi u subotu (tj. 23. decembra, kada su izbori, Glas javnosti, 23. decembar 2000, str. 5)." (Nadzorni odbor za praćenje postupaka političkih partija, kandidata i sredstava javnog informisanja u toku izbornih aktivnosti.)\nKonačni zaključak se nameće sam po sebi. Vlast je od početka planirala da zajedno sa Telenorom nastavi da pljačka svoje građane. Norvežani nikada nisu ozbiljno hteli da investiraju u Srbiju, pogotovo ne u ovdašnju fiksnu telefoniju, već su samo iskoristili priliku koju im je pružala jedna banana republika. Kao i uvek, jedini koji plaća ceh je ovaj narod.\nO ljudima koji stoje iza trećeg operatere fiksne telefonije u Srbiji, Oriona, bilo je reči u prošlom broju Tabloida. U međuvremenu se saznalo za još jednu zaveru protiv ovog naroda u kojoj glavnu ulogu igra ova kompanija.\nU pitanju je projekat Dils, kojim pod patronatom američke "humanitarne" organizacije USAID i Svetske banke treba da budu trajno uništena sva dokumenta koja krivično-pravno terete pripadnike aktuelne vlasti. Radi se o tome da se kompletna arhiva domaćeg pravosuđa prebaci u elektronsku formu, pri čemu će selektivno biti uništavani oni predmeti ili njihovi delovi koji mogu da razotkriju štetočinsko delovanje američkih i ostalih belosvetskih i domaćih bitangi.\nU sve trgovinske sudove i u Viši trgovinski sud već su uvedeni kompjuterski programi za Automatsko prikupljanje podataka i vođenje predmeta. Projekat, deo Programa reforme sudske uprave, finansirali su Ministarstvo pravde i američka Agencija za međunarodni razvoj (USAID).\nU Američkoj agenciji za međunarodni razvoj kažu da je umrežavanje trgovinskih sudova jedan od najskupljih projekata, vredan 13,7 miliona dolara, ali i jedan od projekata koji su najduže trajali. Upravo kroz taj program ostvarena je prva, direktna saradnja vlada Amerike i Srbije. Za prve dve godine rada na projektu Ministarstvo pravde izdvojilo je oko 100 miliona dinara za Program automatskog vođenja predmeta.\nU Ministarstvu pravde osoba zadužena za sprovođenje ovog i sličnih projekata je Nenad Neca Konstantinović, brat od tetke državnog sekretara u tom ministarstvu Slobodana Homena. Braća su javnosti poznata i po tome što su pre petooktobarskog državnog udara vodili finansije pokreta Otpora, i to toliko uspešno da su protiv njih zbog pronevere para pokrenute mnogobrojne krivične prijave i u zemlji i u inostranstvu.\nSvetska štampa je prenela ono što je domaća namerno prećutala, a to je da je svojevremeno nagradu danskog fonda Lauricen Paul dobio i Slobodan Đinović, direktor Oriona. Tom prilikom Đinović je predstavljen kao jedan od istaknutih članova Otpora, a nagradu je podelio sa ominoznim Srđom Popovićem.\nDa li, onda, treba da bude čudno što je Neca Konstantinović sprovođenje projekta Dils i umrežavanja svih domaćih sudova, a sve to skopčano sa astronomskim zaradama, poverio firmi Media Vorks, članici grupe Orion, na čijem čelu je bivši otporaš Đinović?\nŠta znači ovo hranjenje sa državnih i američkih "humanitarnih" jasli, pokazuje i finansijski izveštaj za poslednje godine poslovanja Oriona.\nOrion telekom je u 2007. imao ukupan kapital od 45.934.000 dinara, u 2008. on ide na 62.237.000, godine 2009. na 83.627.000 dinara, da bi 2010. skočio na 105.210.000 dinara, ili više nego dvostruko više od onoga čime je kompanija raspolagala samo tri godine ranije!?\nIako je njegov zvanični kapital iznosio jedva milion evra na kraju prošle godine, Orion 20. juna 2011. najavljuje investicije u telekomunikacionu infrastrukturu u visini od - 25 miliona evra?!\nOdakle bi trebalo da dođe razlika?\nOd Evropske bande za obnovu i razvoj (EBRD), finansijske institucije koja do danas nije propustila ni jednu jedinu priliku da se umeša u neki posao koji treba dodatno da opljačka Srbiju.\nKada u dogovoru sa vrhom DS-a i G17 plus Telenor bude pokrenuo međunarodnu arbitražu za naknadu nepostojeće štete od Srbije, vlast će lako da ubedi ionako zastrašeni narod kako je bolje Norvežanima nešto i pokloniti nego platiti 100 miliona evra.\nNajverovatniji objekat nagodbe biće infrastruktura Telekoma ili bar jedan njen deo. Svuda u svetu gde su privatizovani državni operateri fiksne telefonije, uobičajeno je da infrastruktura pripada nezavisnom preduzeću koje posluje po tržišnim principima. Sa te strane ne bi bilo neuobičajeno da i u Srbiji cela infrastruktura ili bar jedan njen deo budu oduzeti Telekomu i dati na upravu nekom drugom preduzeću.\nPri tome najveći deo infrastrukture ionako ne bi trebalo da bude u vlasništvu Telekoma, jer su i on i PTT za nju jedva šta i platili. Najveći teret izgradnje infrastrukture ondašnjeg PTT-a, koga je u telefoniji nasledio Telekom, ionako su snosili sami građani. Polovinu cene uvođenja fiksnih telefona svojevremeno su plaćale mesne zajednice i to samodoprinosom svih žitelja, otprilike jednu četvrtinu su plaćali dobitnici priključka, dok je samo ostatak išao na teret PTT-a.\nZbog toga bi najnormalnije bilo da se infrastruktura izdvoji iz Telekoma i preda posebnom preduzeću čiji bi tročetvrtinski vlasnici bili građani Srbije. Samo, u tom slučaju Telenor ne bi imao šta da nam uzme, pa se ovakav scenario ne isplati od Norvežana podmićenom režimu.


Stomatologija Širbegović oficijelni stomatolog košarkaške reprezentacije Bosne i Hercegovine. | Basket\nStomatologija Širbegović oficijelni stomatolog košarkaške reprezentacije Bosne i Hercegovine.\nDanas je u prostorijama Košarkaškog saveza Bosne i Hercegovine potpisan sporazum o poslovno-tehničkoj saradnji sa stomatološkom ordinacijom Širbegović. Saradnja se odnosi na pružanje stomatoloških usluga i savjetovanja o oralnom zdravlju košarkaških reprezentativaca Bosne i Hercegovine svih starosnih kategorija.\nU buduće, briga o oralnom zdravlju košarkaških reprezentivaca povjerena je stručnom liječničkom timu ordinacije Širbegović.\nBH košarka trenutno prolazi kroz period pun izazova. U svemu tome Stomatologija Širbegović, na čelu sa dr Emom Širbegović, prepoznala je kvalitetan rad sadašnjeg Saveza i odlučila podržati košarku u BiH.\nOva saradnja sa stomatološkom ordinacijom Širbegović čini nam posebno zadovoljstvo, i drago nam je što su Košarkaški savez BiH prepoznali kao svog partnera.\nKoristimo priliku da se još jednom zahvalimo dr. Emi Širbegović na podršci koju su pružili Savezu i uopšte razvoju košarkaškog sporta u Bosni i Hercegovini.\nTakođer, u cilju podrške razvoja mlađih kategorija, Stomatologija Širbegović je uručila novčanu donaciju Košarkaškom savezu BiH u svrhu kupovinu sportske opreme U16 kadetske košarkaške reprezentacije BiH.


Veži kosu u repić i zaigraj hokej – Sport ONLINE\nVeži kosu u repić i zaigraj hokej\n10/10/2016 Radio Sport Zimski sportovi 0\nBeograd i ledena dvorana SRC „Tašmajdan“ bili su domaćini Svetskog vikenda hokeja na ledu za devojčice, u organizaciji Saveza hokeja na ledu Srbije i uz podršku Međunarodne hokejaške federacije (IIHF).\nOvaj dvodnevni pokazni kamp okupio je blizu 50 mladih hokejašica iz svih srpskih klubova i zemalja okruženja i istovremno predstavio osnove „najbrže kolektivne igre na svetu“ svim ostalim devojčicama koje su pokazale interesovanje da nauče da klizaju i igraju hokej.\nSvetski vikend hokeja na ledu za devojčice održava se već šestu godinu zaredom, paralelno u različitim gradovima širom sveta, dok su Beograd i Srbija drugi put uzeli učešće u ovom globalnom projektu Međunarodne hokejaške federacije koji se svake godine organizuje u preko 300 gradova iz 30 različitih zemalja.\nDo sada je kroz ovaj program prošlo nekoliko desetina hiljada devojčica širom sveta, čime je hokej na ledu značajno približen ženskoj populaciji. Ženski hokej je jedan od najvažnijih aspekata razvoja hokeja kako u svetu tako i kod nas. Iako je u Srbiji ovaj segment hokeja još uvek u povoju, konstantan rast broja devojčica iz sezone u sezonu dokaz je da domaći klubovi i Savez idu pravim putem u njegovom razvoju.\nPošto još uvek nema dovoljno devojčica u klubovima, one za sada i dalje treniraju sa dečacima svog ili nešto mlađeg uzrasta. Zato se klubovi trude da međusobnom saradnjom uz podršku Saveza, na mesečnom ili kvartalnom nivou učestvuju u zajedničkim akcijama kojima ćemo im obezbediti što veći broj zajedničkih treninga i utakmica, što su uslovi daljeg napretka – kaže Uroš Brestovac, koordinator razvoja ženskog hokeja pri Savezu hokeja na ledu Srbije i trener subotičkog Spartaka.\nU okviru kampa održan je i meč između selekcije Partizana do 12 godina i ekipe „Girls Serbia“, koja predstavlja nezvaničnu prvu žensku reprezentaciju naše zemlje.\nGirls Serbia“ je ekipa sastavljena od veoma mladih igračica, od kojih najstarija ima 15 godina, a najmlađe tek 11. Ta ekipa ima lepu perspektivu i mi ćemo pokušati da ove godine pokrenemo tzv. Balkansku žensku hokejašku ligu u kojoj će pored naših učestvovati devojčice iz Siska i Sarajeva. Iako su od ovih ekipa mlađe i po nekoliko godina, naše devojčice imaju izuzetan potencijal da, ukoliko ostanu na okupu u narednih 4-5 godina i ukoliko se s njima bude ozbiljno radilo, mogu da izađu na širu međunarodnu scenu i pokažu koliko znaju – kaže Brestovac.\nBrestovac naglašava da u Srbiji već sada postoji više njih koji igračkim kvalitetima stoje rame uz rame sa dečacima svog uzrasta i koje bi školovanjem u inostranstvu i stipendiranjem mogle da u budućnosti budu lideri ovog projekta i reprezentacije Srbije, s obzirom da se u vodećim hokejaškim zemljama u svetu, poput Kanade i SAD, ženski hokej posebno vrednuje i stimuliše kao glavni segment razvoja „najbrže kolektivne igre na svetu“.\n‘Povratak otpisanog’ – Muslin daje novu šansu Ljajiću?\nABA liga već kaznila Partizan zbog navijača


info24.rs - Predsednik Srbije početkom iduće sedmice u poseti Kini\nPredsednik Srbije početkom iduće sedmice u poseti Kini\nPredsednik Srbije Aleksandar Vučić boraviće početkom iduće sedmice u poseti Kini, gde će učestvovati na Svetskom ekonomskom forumu, poznatijem kao „letnji Davos“.\nDrugog dana boravka u glavnom gradu Kine Vučić će, kako je planirano, imati susret sa predsednikom Kine Si Ðipingom, a sa premijerom Kine Li Kećijangom sastaje se u sredu na letnjem Davosu, koji se održava u Tjanđinu.\nOn će prisustvovati otvaranju 12. godišnjeg sastanka pod nazivom „Novi pobednici“, u organizaciji Svetskog ekonomskog foruma, te će imati i sastanke sa predstavnicima kineskih kompanija i na marginama ovog skupa.\nKina kao investitor već je značajno prisutna u Srbiji, gde kineske kompanije realizuju niz velikih infrastrukturnih projekata, a svojevremeno je „spasila“ Železaru u Smederevu.\nUoči predsednikove posete, kineska kompanija „Zijin Mining Group“ izabrana je za strateškog partnera RTB Bor.\nVučić je, nakon saopštenja o izboru strateškog partnera za RTB Bor, rekao da su Kinezi su najmoćniji i kontrolišu uveliko svetsko tržište bakra, a vest o strateškom partneru je velika stvar za čitav istok Srbije.\nPredsednici Vučić i Si će, tokom susreta u Pekingu, kako je ranije najavljeno, verifikovati specijalni ekonomski paket od najmanje deset ekonomskih ugovora kojim će Srbija, pored rešenja za RTB Bor, obezbediti kapitalne investicije u oblasti infrastrukture, saobraćaja, poljoprivrede, industrije i informacionih tehnologija, vredne preko 1,5 milijardi dolara.\nInače ovogodišnji „letnji Davos“ održaće se u znaku Četvrte industrijske revolucije, a ima za cilj da podstakne globalne inovacije i rešenja globalnih izazova.\nČetiri zemlje biće zastupljene na ovoj konferenciji sa šefovima država ili vlada -pored predsednika Vučića „letnjem Davosu“ prisustvovaće predsednik Estonije Kersti Kaljulaid, predsednik Latvije Raimonds Vejonis, premijer Samoe Tuilaepa Lupesoliai Sailele Malielegaoi – a 38 zemalja biće predstavljeno na nivou potpredsednika vlade ili ministara.\nU prvom planu posete Kini i za Srbiju će biti ekonomske teme, ali, pošto je Kina jedan od naših najvažnijih medunarodnih partnera, kada je reč o Kosovu, to će biti i prilika za razgovore o kosovskom problemu.\nPredsednik Srbije je, tokom nedavnog razgovora sa ambasadorom Kine Lijem Mančangom, uoči posete toj zemlji, rekao da je ponosan što su odnosi dve zemlje na istorijskom vrhuncu.\nTags: aleksandar vucic, diplomatija, INFO 24, info24, Kina, www.info24.rs


Nađena ZLATNA PERLA stara oko 6.500 godina! | Skandalozno\nVeliko otkriće: Nađena ZLATNA PERLA stara oko 6.500 godina!\n“Nema sumnje da je reč o predmetu starijem od zlata pronađenog u Varni”, izjavio je Javor Bojadžiev, vanredni profesor na Bugarskoj akademiji nauka.\n“To je zaista važno otkriće. To je malo parče zlata, ali dovoljno je veliko da nađe svoje mesto u istoriji”, dodao je Bojadžiev.\n“Rekao bih da je to bio prototip modernog grada, mada ovo što mi imamo ovde je antički grad po mesopotamskim standardima, ali mi ovde govorimo o mestu koje je prethodilo Sumeru (koji se smatra za prvu urbanu civilizaciju, a nalazio se u južnom delu Mesopotamije, današnjeg Iraka) za oko 1.000 godina”, ocenio je Bojadžiev.\nBudite prvi sa komentarom na članku "Veliko otkriće: Nađena ZLATNA PERLA stara oko 6.500 godina!"


Od 9. do 10. oktobra 2020. godine\nSnimak "Poljoprivreda posle pandemije"\nUkoliko ste propustili konferenciju "Poljoprivreda posle pandemije", možete pogledati snimak.\nKonferencija "Poljoprivreda posle pandemije"\nOnlajn konferencija "Poljoprivreda posle pandemije" namenjena posetiocima i izlagačima 87. međunarodnog poljoprivrednog sajma, ali i predstavnicima medija, biće održana u ponedeljak 18. maja sa početkom u 11 časova.\nPoljoprivredni sajam u septembru\nMeđunarodni poljoprivredni sajam je odložen zbog globalne pandemije Korona virusa. Trebalo bi da bude održan u septembru, ukoliko se za to steknu uslovi.\nDostava poslovne dokumentacije tokom vanrednog stanja\nRad zaposlenih u AD „Novosadski sajam“ tokom vanrednog stanja je organizovan od kuće, uz upotrebu službenih mejlova i telefona.


Albanija - posrednik u dijalogu sa Prištinom\nAlbanija – posrednik u dijalogu sa Prištinom\nM. K.\t 14. oktobra 2016. 14:00\nAlbanija, pored Sjedinjenih Američkih Država, ima najveći uticaj na kosovske vlasti i građane Kosova, zbog čega bi mogla da igra ulogu posrednika u dijalogu Beograda i Prištine i time omogući bržu normalizaciju odnosa dva naroda, izjavio je direktor Centra za regionalizam Aleksandar Popov.\nPopov je u četvrtak u izjavi Tanjugu, na marginama šestog Beogradskog bezbednosnog foruma, rekao da su suprotstavljeni stavovi premijera Srbije i Albanije Aleksandra Vučića i Edija Rame na njihovom jutrošnjem razgovoru očekivani, ali da to ne znači da njihov odnos nije dobar i da utiče na odnose Srbije i Albanije.\n“Kada je javna tribina u pitanju, posebno kada je medijski propraćena, normalno je da svaka strana izrazi svoje stavove koji će biti i oprečni, jer svako šalje poruku, ne samo svom biračkom telu, već i onima na koje može da račina da izvrši uticaj”, rekao je Popov.\nOn je dodao da je Rama izjavom o nezavisnom Kosovu i u vezi sa rudnikom Trepča, zapravo uputio poruku kosovskim Albancima da će Albanija stati iza njih, čime, kako je rekao, nastoji da dobije kredibilitet da bi “iza zavese nešto suptilnije odradio”.\nHeroj Balkana: Skočio u more da spasi 2 Albanke, sa njima se utopio i…\nZaplenjena marihuna vredna 35 miliona evra\nSocijalisti Edi Rame osvojili izbore\n“Kosovska vlast opstruisanjem briselskih dogovora kopa sebi jamu, jer ukida sebi evropsku perspektivu, misleći da to čine Srbiji. Oni žele da što pre dođu na “beli šengen”, jer to od njih traže građani, koji se osećaju kao da su u getu”, rekao je Popov.\nOn je dodao da ukoliko kosovski Albanci i dalje budu opstruisali briselske dogovore, to se može tolerisati jedno vreme, ali, smatra, kasnije može dovesti do toga da oni koji su priznali nezavisno Kosovo promene tu odluku.\n“Sigurno da u tim stvarima Edi Rama može bolje da objasni kosovskim političarima šta im je u interesu, dok će u drugim stvarima, naravno, biti subjektivan, zarad svoje popularnosti”, rekao je Popov.\nAlbanijadijalog sa Prištinomposrednik


Aplikacija „Pruži korak“, na kojoj počiva ova humanitarna akcija, meri korake korisnika i konvertuje ih u dinare, prema jednostavnoj formuli: 1 pređen kilometar = 100 dinara. Društveno odgovorne kompanije iz Srbije „otkupljuju korake“ i svoja sredstva doniraju NURDOR-u za uređenje nove, treće po redu Roditeljske kuće u Beogradu. Aplikaciju je za kratko vreme instalirao više od 100 hiljada korisnika i na ovaj način javnost se ujedinila u humanitarnoj akciji velikih razmera. Kao društveno-odgovorna kompanija, NIS godinama podržava rad NURDOR-a, pa tako i ovog puta podrška nije izostala. Pod sloganom „Budućnost na delu“, NIS nastavlja da prepoznaje i podržava humane inicijative namenjene poboljšanju kvaliteta života, a pre svega one usmerene na brigu o najmlađima.\nŠTA DA RADITE AKO NE VOLITE SVOJ POSAO?


Kina Zabranila Feminizirane Muškarce Na Televiziji!\nNovi udarac na slobodu izražavanja dobila je Kina nakon što je predsednik Si Đinping zvanično zabranio prikazivanje ‘feminiziranih muškaraca’ na televiziji. On je naredio televizijskim kućama da prestanu da promovišu vulgarne internet zvezde. Ove naredbe stigle su nakon najava Komunističke partije da je naciji potrebna stroža kontrola nad poslovanjem i društvom, kao i jačanje javnog morala.\nKako prenosi Dejli mejl, Partija je i maloletnicima ograničila pristup igricama na tri sata nedeljno te pokušava da obeshrabri sve što bi moglo da bude preterano pridodavanje pažnje slavnim osobama.\n„Mediji moraju odlučno da stanu na kraj ‘feminiziranim muškarcima’ i drugim abnormalnim estetikama„, poručila je Partija. Ova odredba stigla je zbog zabrinutosti kineskih vlasti jer su na brojne kineske pop-zvezde uticali trendovi iz Južne Koreje i Japana prema kojima su muškarci mnogo feminiziraniji.\nOsim toga, mediji bi trebalo i da prestanu da promovišu ‘vulgarne internet zvezde’ i divljenje bogatstvu i slavi, smatra Partija, a više bi trebalo da bude promovisana kineska tradicionalna kultura.\nOsim što je internet platforma Weibo prošle nedelje ugasila hiljade računa klubova obožavatelja i vesti iz zabave, popularna glumica Žao Vei nestala je sa svih streaming platformi bez objašnjenja te je njeno ime uklonjeno iz filmova i TV programa.\nPrethodni tekstTRAŽE ISTINU: Građani koji se protive vakcinaciji upala u studio RTV SLOVENIJE!\nSledeći tekstLONČAR PRIZNAO PORAZ: Ne možemo da uvedemo obaveznu vakcinaciju!\nUHAPSITI ČANKA ČIM VUČIĆ PADNE S VLASTI– Udbin i Milov pion: Joanikije je sramota! - Čivijaš radio 6 septembra, 2021 At 3:37 pm\n[…] pitanje o predlogu predsednika Skupštine Srbije da Nenada treba uhapsiti jer je otišao da širi nemire po Crnoj […]


Wine Garden sredinom juna u Botaničkoj bašti u Beogradu - Turistički žurnal Wine Garden sredinom juna u Botaničkoj bašti u Beogradu - Turistički žurnal\nWine Garden sredinom juna u Botaničkoj bašti u Beogradu\nPosle velikog uspeha prvog i drugog izdanja manifestacije, Wine Garden će ove godine biti organizovan 12. i 13. juna u Botaničkoj bašti u Beogradu, od 13 do 21 sat. Kako navode organizatori, poštujući sve epidemiološke mere koje će garantovani zdravstvenu bezbednost svih posetilaca.\n– Iako je za novo izdanje manifestacije pripremljen odličan muzički program, trenutni epidemiološki uslovi još uvek ne dozvoljavaju održavanje velikih koncerata, što ne znači da će uživanje u zelenoj oazi biti manje uzbudljivo – napominju.\nPosetioce tokom dva dana očekuje degustacija pažljivo odabranih vina, sireva i delikatesa, a magična atmosfera Botaničke bašte biće začinjena dobrom akustičnom muzikom na nekoliko punktova, kao i drugim zanimljivim sadržajima.\nDžez obrade popularnih pesama, gipsy-swing muzika, evergreen hitovi, strana pop muzika, kao i obrade filmske muzike, uz vinski i gastronomski užitak. Sve ovo biće odlična prilika za uživanje cele porodice na vinskom pikniku u predivnoj prirodi tokom ovog junskog vikenda, poručuju organizatori.\nDakle, ovogodišnja manifestacija biće organizovana u sajamskom stilu, ali uz velike limite i mere opreza. Zelena oaza u centru Beograda prostire se na preko pet hektara i u skladu sa uputstvima nadležnih organa, na ovom prostoru će istovremeno moći da boravi ograničeni broj posetilaca.\nBiciklistička ruta kroz 12 opština Srbije i Crne Gore\nZlatibor postavlja nove rekorde u posećenosti – Cifre veće od onih pre pandemije\nUlazak u Hrvatsku dozvoljen pod uslovima koji su bili na snazi pre pandemije\nUNESCO u sredu proglašava rezervat biosfere Mura-Drava-Dunav


Vesti online / Vesti / Ekonomija / Istorijski trenutak - ukida se "jedna od najgorih mera"\nProgram će se završiti uprkos rastućoj zabrinutosti od mogućeg usporavanja privrede i nagomilavanja ekonomskih rizika.\nTo je, kako ocenjuje CNBC, istorijski trenutak za ECB, budući da predsednik te institucije, Mario Dragi, ukida jednu od svojih najspornijih mera.\nNa današnjem zasedanju, ECB je ostavila referentnu kamatnu stopu na napromenjenom nivou, a tržišta iščekuju konferenciju za novinare Marija Dragija kako bi stekli uvid u dalju strategiju te institucije.\nPosle nove odluke banke, evro je porastao za oko 0,1 odsto na 1,1387 dolara.\nProgram podsticaja je pokrenut u martu 2015. godine u nastojanju da pomogne Evropi da se oporavi od dužničke krize koja je zapretila da izazove cepanje 19-člane valutne unije.\nEKONOMIJA Moguć početak globalnog valutnog rata\nEKONOMIJA Dolar za 10 godina neće vladati svetom


Gojković: Novi Sad dobija gradsku bolnicu - www.025.rs\nwww.025.rs / SOMBOR / Gojković: Novi Sad dobija gradsku bolnicu\nNedavno usvojenim novim Zakonom o zdravstvenoj zaštiti Pokrajina je dobila nove nadležnosti i time će praktično u potpunosti kontrolisati ceo zdravstveni sistem na teritoriji Vojvodine, osim apoteka koje ostaju u nadležnosti lokalnih samouprava.\nNakon usvajanja novog Plana mreže zdravstvenih ustanova, doći će do spajanja nekih domova zdravlja i opštih bolnica, kao i osnivanja novih ustanova, među kojima je gradska bolnica u Novom Sadu, kao i osnivanje centara za palijativnu negu, najavljuje za „Dnevnik“ pokrajinski sekretar za zdravstvo profesor dr Zoran Gojković.\n– Proširenje nadležnosti je tehnički izuzetno zahtevan zadatak, s obzirom da će pored 35 zdravstvenih ustanova sekundarnog i tercijalnog nivoa, Pokrajina će imati i 44 doma zdravlja, kao i sve zavode za hitnu medicinsku pomoć, zavode za zdravstvenu zaštitu studenata i radnika i druge ustanove. Vremenski rok je devet meseci za donošenje novog Plana mreže zdravstvenih ustanova, koji usvaja Pokrajinska vlada i Skupština Vojvodine – kaže dr Gojković.\n– Zadatak Radne grupe će biti i da analizira i ono što do sada nismo imali, a to je sistem palijativne nege, jer je to jedan od preduslova za rešavanje problema pacijenata u poodmaklim, terminalnim fazama bolesti, kojih je na žalost sve više. Pored toga, zbog napretka medicine povećava se i starosno doba naših građana. Postoje dva modela za uvođenje palijativne nege. Jedan je da se u zdravstvene ustanove uvede palijativna nega, kao obavezan deo zdravstvene zaštite, a drugi model je da se na teritoriji Vojvodine otvore centri koji bi se bavili samo palijativnom zaštitom – otkriva dr Gojković.\n– Stoga je sada cilj da maksimalno ispitamo sve mogućnosti i da, uzevši u obzir pojedinačne delove sistema, postupimo maksimalno pažljivo i transparentno i da pronađemo najbolje rešenje za svaki region. To znači da će sigurno u pojedinim regionima doći do spajanja domova zdravlja i opštih bolnica, ali će verovatno postojati i zdravstvene ustanove koje će funkcionisati na sličan način kao i do sada. Poseban naglasak stavljen je na najveći grad u Vojvodini, jer Novi Sad ima najveći demografski rast, a nema sekundarnu zdravstvenu zaštitu, odnosno gradsku bolnicu – otkriva dr Gojković.\nTags: gradska bolnica, ministar zdravstva, Novi Sad, novi sad dobija bolnicu


Amerika smatra stanovnike Kurila Japancima - 06.12.2020, Sputnik Srbija\nVeć dugi niz godina Sjedinjene Američke Države smatraju državljane Rusije rođene na Južnim Kurilima rodom iz Japana, navodi se u pravilima za dobijanje zelenih... 06.12.2020, Sputnik Srbija\nsvet, vesti, kurili, kurilska ostrva, sad, japan, rusija\n11:47 06.12.2020 (Osveženo: 01:04 26.08.2021)\n© Sputnik / Anton Denisov / Uđi u foto-galerijuKurilska ostrva\nVeć dugi niz godina Sjedinjene Američke Države smatraju državljane Rusije rođene na Južnim Kurilima rodom iz Japana, navodi se u pravilima za dobijanje zelenih karata, objavljenim na sajtu Stejt departmenta, piše japanski list „Hokaido šimbun“.\n„Lica rođena na ostrvima Habomai, Šikotan, Kunašir i Iturup vode se kao državljani Japana. Lica rođena na Južnom Sahalinu vode se kao državljani Rusije“, stoji u uputstvu onima koji žele da učestvuju u programu „Dajversiti viza“.\nProgram „Dajversiti viza“ pokrenut je 1990. godine i svake godine odabira 55 hiljada imigranata koji mogu da se presele u Sjedinjene Američke Države sa porodicom. Da bi se dobila viza i kasnije zelena karta, mora se imati određeni nivo obrazovanja i znanje engleskog jezika. Državljani Rusije nisu mogli da igraju lutriju od 2005. do 2010. godine, ali od tada je priliv emigranata iz Rusije u Sjedinjene Američke Države opao i Rusi ponovo mogu da učestvuju u programu.\nJapanski premijer: Nastavićemo da razvijamo odnose sa Rusijom\n28 Oktobar 2020, 08:06\nMoskva i Tokio nisu potpisali mirovni sporazum nakon Drugog svetskog rata. Japan pretenduje na ostrva Južnog Kurilskog grebena – Kunašir, Šikotan, Iturup i Habomai, oslanjajući se na bilateralni Sporazum o trgovini i granicama iz 1855. godine.\nVašington, kao i Tokio, smatra Južne Kurile delom Japana.\nStav Rusije je da su Južni Kurili postali deo SSSR-a nakon Drugog svetskog rata i ruski suverenitet nad njima, koji ima odgovarajući međunarodno-pravni oblik, ne može se osporiti.\n„Tucite se do smrti“: Japanci traže od Vlade da se bori za Kurile


Amra Mušija-Huskić 16.11.2020 13:22\nU prostorijama Javnog preduzeća Autoceste Federacije BiH u Mostaru potpisan je ugovor za izgradnju dionice autoputa na Koridoru 5c – Poprikuše – Nemila, javlja Anadolu Agency.\nUgovor su potpisali direktor JP Autoceste FBiH Adnan Terzić kao investitor, te u ime izvođača Evren Utku Gok, projekt menadžer kompanije Cengiz Insaat iz Turske. U svojstvu svjedoka pojavili su se ministar saobraćaja i veza FBiH Denis Lasić, te Muamer Hajduk.\nVrijednost ugovora je 208.059.247,42 eura sa PDV-om, a dionica će biti finansirana sredstvima osiguranim u okviru ugovora o zajmu sklopljenog sa Evropskom bankom za obnovu i razvoj od 70 miliona eura, zatim Evropske investicijske banke od 90 miliona eura, te bespovratnim sredstvima Evropske unije u iznosu od 41,1 milion eura.\nDirektor JP Autioceste FBiH Adnan Terzić naveo je da je u 2020. godini ostvaren kompletan plan Autocesta FBiH te da je dionica za koju je danas potpisan ugovor veoma komplikovana s ozbiljnim tunelom, dugačkim 3.600 metara.\n“Iskoristili smo današnji ugovor da zajedno sa ekspertima Evropske banke za obnovu i razvoj uspostavimo dodatnu proceduru kada je riječ o evaluaciji tendera. Obezbijedili smo na taj način smanjenje rizika po investitora kada je riječ o eventualnoj eskalaciji cijena i produženju roka građenja. I tunel ‘Prenj’ će se ‘tenderisati’ po istom principu. Ovim ugovorom došli smo do jasnih spoznaja i procedura kako da zaštitimo i investitora i izvođača na budućoj gradnji tunela ‘Prenj’. Ovo je deveti ugovor nakon usvajanja Zakona o izmjenama i dopunama prostornog plana sa specijalnim obilježjima na Koridoru 5c. Kompanija Cengiz Insaat je etablirana i brzo i efikasno radi, tako da sam siguran da će zadovoljiti sve potrebe ovog projekta“, izjavio je Terzić.\nProjekt menadžer Cengiz Insaata Evren Utku Gok podsjetio je da je ova kompanija s aktivnostima u Bosni i Hercegovini započela još 2012. godine, kao i da je angažovana na gradnji tunela Donja Gračanica – Zenica od 2018. godine.\n“Dionica Poprikuše – Nemila je veoma zahtjevna sa najdužim tunelom na koridoru, koji dva puta prelazi željeznicu, dva puta magistralu i dva puta rijeku Bosnu. Na kraju, hvala Ministarstvu saobraćaja i veza FBiH i JP Autoceste FBiH na ukazanom povjerenju“, rekao je Gok.\nMinistar saobraćaja i veza FBiH Denis Lasić današnji ugovor ocijenio je kao pozitivan primjer u tmurnom vremenu pandemije koronavirusa. Kazao je i da je tunel koji će se graditi veoma zahtjevan zbog geologije, napomenuvši kako će se graditi dva mosta i dva vijadukta.\n“Ne sumnjam da će izvođač, renomirani Cengiz Insaat, u predviđena 42 mjeseca to uraditi iznimno kvalitetno i možda i brže od predviđenog. Hvala im, a hvala i Autocestama FBiH za današnji svečani čin“, istakao je Lasić.\nPrethodni članakHamdo Ejubović na korak do pobjede u Općini Hadžići\nNaredni članakDodik: Potpisan koalicioni sporazum o većini u Banjaluci


Namještaj iz BiH za evropsko i svjetsko tržište | Horizon 2024\nNamještaj iz BiH za evropsko i svjetsko tržište\nVanjskotrgovinska komora BiH je u 65. izdanju svoje publikacije (Juli 2016) obradila temu namještaja iz BiH za evropsko i svjetsko tržište, koja sadrži aktuelne privredne teme i događanja koja su obilježila protekli period.\nAnaliza vanjskotrgovinske razmjene BiH sa svijetom u 2015. godini pokazuje da je BiH povećala izvoz za 3,09% u odnosu na 2014. godinu, dok je uvoz manji za 2,45% u odnosu na prethodnu godinu. Pozitivni efekti povećanja izvoza i smanjenja uvoza u 2015. godini rezultirali su smanjenjem vanjskotrgovinskog deficita za 9,68%.\nEvropska unija je najznačajniji vanjskotrgovinski partner BiH po obimu razmjene sa 69,5%, od čega je 71,2% izvoza i 68,5% uvoza. Najznačajniji partner iz Evropske unije je Hrvatska. U 2015. godini došlo je do smanjenja ukupnog uvoza proizvoda iz Hrvatske za 6,09%, kao i izvoza za 3,61%, u poređenju sa prethodnom godinom.\nNajznačajniji vanjskotrgovinski partner iz CEFTA regiona je Srbija koja u ukupnpm obimu razmjene sa BiH učestvuje 78%. Kada je u pitanju najznačajniji partner EFTE to je Švicarska sa kojom se gotovo i obavlja sva vanjskotrgovinska razmjena sa BiH.\nNeki od drugih naslova su:\n–\tŠta nam donosi ukidanje Pravilnika o ambalaži i ambalažnom otpadu u Federaciji BiH,\n–\tAkreditacija kao podrška podizanju konkurentnosti proizvoda i usluga na globalnom tržištu,\n–\tSEMINARI I RADIONICE,\n–\tSAJMOVI U BIH,\n–\tPROGRAMI EU ERASMUS za poduzetnike, itd.\nPublikaciju možete preuzeti sa sljedećeg linka:\nInfokom 63 – Namještaj iz BiH za evropsko i svjetsko tržište


"Drago mi je što smo obavili ono zbog čega smo došli. Nismo imali preterano velike poteškoće, osim drugog dana protiv Danske, a to je zato što nam je pristup bio veoma dobar", rekao je Grbić u Zagrebu.\nSrbija se plasirala na Svetsko prvenstvo tako što je sa svih pet pobeda, bez izgubljenog seta, trijumfovala na kvalifikacionom turniru u Hrvatskoj.\n"Nadam se da će da nam bude isti pristup do kraja reprezentativne sezone. Možemo da pričamo o rezultatima, da li će biti ovakvi ili onakvi, ali ako budemo imali ovakav pristup, mislim da rezultat neće izostati", kazao je Grbić.\nSelektor je naveo da ga brine povreda Dražena Luburića, koji je u prvom setu duela sa Hrvatskom osetio oštar bol u kolenu, ali je istakao da se nada da nije ozbiljno.\nKapiten reprezentacije Srbije Dragan Stanković rekao je da je bilo veoma važno da njegova ekipa u pobedničkom ritmu završi turnir.\n"Svetska liga počine za pet dana i želeli smo da nastavimo sa dobrim igrama i pobedama. Dobio sam slobodno za vreme Svetske lige, ali ću bodriti saigrače i nadam se da će stići daleko. Trudiću se da se odmorim i spremim za Evropsko prvenstvo", rekao je Stanković.\nSrbija će u narednom periodu igrati Svetsku ligu, a potom joj sledi Evropsko prvenstvo, koje će se od 24. avgusta do 3. septembra održati u Poljskoj.


Stiga akumulatorski trimer SBC 48 AE cena, cene Srbija, prodaja Beograd Novi Sad Niš\nEPonuda > Mašine & Alati > Mašine i oprema > Kosilice i trimeri > Akumulatorske kosilice > Stiga Akumulatorske kosilice\nStiga akumulatorski trimer SBC 48 AE cene\nTrenutno nemamo slike za Stiga akumulatorski trimer SBC 48 AE\ncena od 29.173,00 din\nEPonuda nije internet prodavnica već Vam omogućava da brzo i lako nađete Stiga akumulatorski trimer SBC 48 AE po najjeftinijoj ceni. Naš cilj je da kupci budu što bolje informisani o ponudi Stiga akumulatorski trimer SBC 48 AE na tržištu Srbije. Vrlo lako nalazite željeni proizvod za kategoriju Akumulatorske kosilice cene, ne morate da lutate od sajta do sajta za Stiga Akumulatorske kosilice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Stiga akumulatorski trimer SBC 48 AE sa PRODAVCEM. EPonuda ne može da garantuje potpunu tačnost specifikacije i slika za Stiga akumulatorski trimer SBC 48 AE. Pre kupovine, podatke za Stiga akumulatorski trimer SBC 48 AE proverite na sajtu PROIZVOĐAČA.\ncena od 19.076,00 din


Klivlend gazi ka finalu, San Antonio vratio brejk - Sportskacentrala.com\nKlivlend gazi ka finalu, San Antonio vratio brejk06.05.2017 09:56hKošarkaši Klivlenda poveli su protiv Toronta sa 3:0 u polufinalu plej-ofa Istočne konferencije NBA lige i još jedna pobeda ih deli od finala. Kavalirsi su treću pobedu ostvarili na gostovanju u Kanadi - 115:94, predvođeni Lebronom Džejmsom koji je postigao 35 poena, uz osam skokova i sedam asistencija. Irving i Lav su dodali po 16 poena, a u Reptorsima je najefikasniji bio Demar Derozan sa 37 poena. Mnogo neizvesniju seriju igraju San Antonio i Hjuston, a posle treće utakmice rezultat je 2:1 za Sparse. Ekipa Grega Popovića, iako oslabljena zbog povrede Tonija Parkera slavila je u Hjustonu sa 103:92 i vratila brejk rivalu. San Antonio se borio i protiv tradicije, pošto do ove utakmice još od 2001. godine nisu pobedili u plej-ofu ako u ekipi nije bio Toni Parker.\nKavaji Lenard i Lemarkus Oldridž su sa po 26 poena bili najbolji u San Antoniju, dok je Džejms Harden postigao 43 poena za poraženi tim.\nHjuston - San Antonio 92:103 (1:2 u seriji)


Potpisan ugovor o rekonstrukciji zgrade Osnovne muzičke škole | Palelive.com\nPočetna Regija Istočno Sarajevo Potpisan ugovor o rekonstrukciji zgrade Osnovne muzičke škole\nISTOČNO NOVO SARAJEVO – U Istočnom Novom Sarajevu danas je potpisan ugovor o rekonstrukciji i utopljavanju fasade na objektu Osnovne muzičke škole, ukupne vrijednosti oko 113.698 KM.\nUgovor su potpisali načelnik opštine Istočno Novo Sarajevo LJubiša Ćosić, direktor Osnovne muzičke škole u ovoj lokalnoj zajednici Dalibor Jović i direktor USAID-ovog projekta „PRO-budućnost“ Majda Behrem Stojanov.\nĆosić je rekao novinarima da opština kao investitor za ovaj projekat daje oko 49.000 KM, dok razliku od 64.000 KM, kao drugi investitor, obezbjeđuje humanitarna organizacija Katolička služba pomoći /CRS/.\nPrema njegovim riječima, ovaj značajan projekat je pokazatelj da opština, osim sa domaćim organizacijama, institucijama u Republici Srpskoj i na nivou BiH, sarađuju i sa međunarodnim organizacijama koje joj pomažu da ispuni svoje nadležnosti sa nivoa lokalne uprave.\nOn je napomenuo da je lokalna zajednica ove godine finansirala zamjenu krovne konstrukcije na objektu Osnovne muzičke škole, dok je u prethodnim godinama zamijenjena vanjska stolarija, a završetkom ovog projekta biće kompletno rekonstruisan objekat spolja.\n„Namjera nam je da u ovom objektu pokušamo da premjestimo i srednju muzičku školu. Ako bismo uspjeli postići dogovor sa resornim ministarstvom da rekonstruišemo 200 kvadrata u prizemlju objekta, time bismo imali kompletnu priču osnovnog i srednjeg muzičkog obrazovanja u opštini Istočno Novo Sarajevo“, istakao je Ćosić, dodajući da je ovo po veličini druga osnovna muzička škola u Republici Srpskoj.\nOn je dodao da „PRO-budućnost“ projekat, na kojem rade već šest godina, ima za cilj da doprinese što većem nivou razvoja međusobne tolerancije i uvažavanja naroda u BiH.\nDirektor USAID-ovog projekta „PRO -budućnost“ Majda Behrem Stojanov je istakla da projekat djeluje u 75 opština i gradova u BiH, te da imaju mogućnost da podrže infrastrukturne projekte.\nOna je dodala da su, osim Istočnog Novo Sarajeva, danas potpisani i ugovori za opštine Sanski Most i Bosanski Petrovac, koje su uključene u prvu fazu obilazaka lokalnih zajednica i prvih devet projekata.\n„Već smo krenuli u obilazak novih 25 opština, upoznajemo načelnike lokalnih zajednica o kriterijumima koje je potrebno da ispune prilikom apliciranja i kandidovanja projekata za ovu infrastrukturnu pomoć. Nadam se da ćemo od proljeća naredne godine da podržimo još nekih osam, devet projekata, a godinu iza toga još toliko. Ukupan iznos sa kojim je USAID podržao ovih prvih devet infrastrukturnih projekata je oko 500.000 KM“, istakala je Stojanov.\nDirektor Osnovne muzičke škole u Istočnom Novom Sarajevu Dalibor Jović zahvalio je opštini koja je imala razumijevanja za potrebe ove ustanove, kako nastavnika, tako i učenika, kao i humanitarnoj organizaciji CRS koja implementira projekat „PRO-budućnost“.\n„Ovim projektom ćemo dobiti nekoliko važnih stvari, kao što je utopljavnje objekta, kao i ljepši, reprezentativniji izgled škole. U okviru projekta održaćemo i zajednički koncert sa nekom muzičkom školom iz Federacije BiH, čime ćemo poboljšati međuljudske odnose, kao i zajednička predavanja, a uspostavićemo ozbiljnije kontakte i nastaviti saradnju“, istakao je Jović, dodajući da među učenicima Osnovne muzičke škole ima i djece iz FBiH.\nOn je dodao da imaju šest odsjeka – za klavir, violinu, solo pjevanje, harmoniku, flautu i gitaru, kao i da je trenutno upisano 394 učenika.\nPrethodni članak„Kinoteka“ posvećena kultnim komedijama\nNaredni članakDva lica povrijeđena u saobraćajnoj nezgodi u LJubogošti


"Dajmo krila svakom detetu" - Užicka Republika Press\n“Dajmo krila svakom detetu”\nKonferencija “DAJMO KRILA SVAKOM DETETU – Porodica, institucije, i zajednica za dobrobit dece predškolskog uzrasta” okupila je oko 200 učesnika, uključujući međunarodne i domaće stručnjake za rani razvoj dece i inkluziju Roma, kao i nevladine organizacije i državne zvaničnike, koji su raspravljali o razvoju u ranom detinjstvu. Naglašeno je da su uključivanje najmlađih uzrasta u kvalitetno rano dečije obrazovanje i socijalne usluge zajamčeno pravo svakog deteta – naravno i romske dece, posebno one koja žive u otežanim uslovima.\nRomi u Evropi još uvek se suočavaju s visokim stepenom diskriminacije, društvene isključensoti i izolacije. Čak 80% Roma žive ispod praga siromaštva svojih zemalja, a svako treće romsko dete uveče odlazi na spavanje gladno bar jednom mesečno. U Srbiji problem nepravilnog razvoja među romskom decom prevazilazi 17%, što je gotovo 3 puta više nego među decom iz opšte populacije (izvor: Svetska zdravstvena organizacija/WHO, 2013.). Zapravo, roditelji Romi se suočavaju sa nepravdom, neodgovarajućim uslovima života, manjkom društvene brige, diskriminacijom, i daleko je verovatnije da će dobiti bebe ispodprosečne težine. Romska deca potom, u svojim najranijim godinama nailaze na raširene predrasude i diskriminaciju.\nNa konferenciji su predstavljene aktivnosti i rezultati inicijative za podršku razvoju i obrazovanju romske dece ranog uzrasta u Srbiji.Konferenciju su organizovali Fondacija za otvoreno društvo – Srbija, OSF Early Childhood Program, CIP-Centar za interaktivnu pedagodiju, i Obrazovno kulturna zajednica Roma „Romanipen“.\nTokom 2017. i 2018, “Program za decu i porodicu SNAŽNI OD POČETKA – DAM LEN PHAKA” koji je napravio CIP-Centar za interaktivnu pedagogiju a finansirale Fondacije za otvoreno društvo (Open Society Foundations, OSF), primenjen je u 15 romskih zajednica širom Srbije, u saradnji sa romskim NVO i Obrazovnom kulturnom zajednicom Roma „Romanipen“ (Kragujevac). Program je obuhvatio ukupno 450 porodica s približno 750 dece do 7 godina, s posebnim fokusom na decu od 3 do 5 godina starosti, odnosno pre uključenja u obavezni pripremni školski program.\nMeđunarodni i domaći istraživači iz Results for Development (R4D, SAD), sa Univerziteta u Beogradu, i Deep Dive (Srbija) procenjivali su učinke ovog programa. Ustanovljeno je da su deca koja su u programu učestvovala, pokazala više nivoe socijalno-emocionalnog razvoja, kao i veću pripremljenost za školu, u odnosu na vršnjake koji nisu bili uključeni u ovaj program; deca učesnici programa napredovala su više od 7 dodatnih meseci socijalno-emocionalnog razvoja u odnosu na očekivani razvoj, što je ključno za dobar početak obaveznog obrazovanja. Aleksandar Baucal, redovni profesor Filozofskog fakulteta u Beogradu, i Luk Heinkel iz R4D rekli su: “Ovaj program značajno je doprineo da roditelji u većoj meri koriste pozitivne prakse, da manje kažnjavaju decu i više podstiču njihov razvoj. Evaluacija je pokazala da je program značajno podstakao razvoj dece.“\nTokom prezentacija i diskusija na konferenciji je naglašeno da su obrazovanje u ranom detinjstvu i briga o deci jedan od najefikasnijih načina za borbu protiv dečijeg siromaštva i društvene isključenosti. Predstavljene studije slučajeva o aktivnostima u predškolskim ustanovama I njihovim efektima, i foto-izložba (preko 40 radova Vladimira Živojinovića i Sanje Knežević) koja će obići još tri grada, sačuvali su suštinu i čaroliju učenja i bezbednih, podsticajnih okruženja uspostavljenih na 15 mesta po Srbiji.\nFondacije za otvoreno društvo (OSF) najavile su nameru da širenje ovog programa, zasnovanog u lokalnim zajednicama, podrže kroz saradnju s predškolskim ustanovama, najpre u 15 sredina u kojima je projekat realizovan. Tokom narednih godina OSF će otvoriti mogućnosti za saradnju sa predškolskim ustanovama na drugim lokacijama, kako bi se dospelo do još većeg broja dece i porodica iz ranjivih grupa. Ovakav novi, na rezultatima temeljen program roditeljstva, koji su razvili stručnjaci iz Srbije, doprinosi reformama koje u našoj zemlji jačaju usluge za decu ranog uzrasta, za njihovo obrazovanje i sigurnost.\nSara Klaus, direktorka Programa za rano detinjstvo u Open Society Foundations, izjavila je “Globalno, nacije shvataju da su podržavanje dece iz ranjivih grupa kroz visokokvalitetno inkluzivno obrazovanje i razvoj u ranom detinjstvu, i obrazovni programi jedno od najboljih ulaganja koje zemlja može da napravi. Srbija je donela hrabru odluku da uloži u programe za rano detinjstvo.\nProgram “Snažni od početka (Strong from the Start)” prikazao je značajne dobitke u društveno-emotivnom razvoju veoma ranjive dece iz romske nacionalne manjine i nadamo se da može da dopre do sve dece kojoj može koristiti.” Poboljšanje inkluzije i kvaliteta obrazovanja za svu decu u Srbiji, posebno za onu iz neprivilegovanih grupa, trajne su aktivnosti ovog programa i partnera koji ga vode, čime daju svoj doprinos sistemskim naporima i merama iz Strageije za društveno uključivanje Roma i Romkinja u Republici Srbiji 2015. – 2025, u kojoj su razvoj i edukacija u ranom detinjstvu jedan od prioriteta.\nAnamarija Viček, državna sekretarka u Ministarstvu prosvete, nauke i tehnološkog razvoja, istakla je da je porodica primarno okruženje deteta, ali da ipak nije dovoljno samo da detetu damo krila, potrebno je da ga naučimo i kako da leti. „To je uloga Ministarstva prosvete, nauke i tehnološkog razvoja, da omogući svakom detetu – uključujući i romsku decu – da potpuno ostvare svoje mogućnosti.“


Britanski poslanik: U Srbiji su mnoge slobode i dalje ograničene – Južnobanatske Vesti\nBritanski poslanik: U Srbiji su mnoge slobode i dalje ograničene\nLaburistički poslanik Dejvid Dru (David Drew) ocenio je za lokalne britanske novine Straud njuz da je Srbija ostavila sukobe iza sebe ali da su mnoge slobode ograničene. Dru, koji je poslanik za izbornu jedinicu Straud, u tekstu je naveo da su u Srbiji mediji pod pritiskom, oko 10 odsto stanovništva su članovi stranaka a ministri se ne pojavljuju na parlamentarnim debatama, prilikom postavljanja poslaničkih pitanja i sličnih rasprava.\nDru je bio u sastavu britanske parlamentarne delegacije koja je nedavno boravila u Srbiji.\nOn je naveo da je cilj posete bio provera stanja ljudskih prava kao i ocena napretka u borbi protiv korupcije, pravima žena i slobodi medija.\nPrema rečima poslanika, britanska delegacija je u Srbiji naišla na veoma izmešanu sliku, pošto je Srbija po svoj prilici ostavila sukobe iza sebe, ali i dalje postoje stalne tenzije sa Hrvatskom i Kosovom.\n„A u smislu demokratije, situacija je daleko od optimistične. Pod predsednikom (Aleksandrom) Vučićem stanje različitih sloboda koje mi uzimamo zdravo za gotovo je erodirano, uključujući i medije pod pritiskom, sve veću nomenklaturu zasnovanu na partijskom članstvu od 700.000 od ukupno sedam miliona stanovnika, kao i neuspešno učešće u parlamentarnim poslovima sa ministrima koji naprosto ne dolaze na rasprave, postavljanje pitanja i na podnošenje izveštaja“, napisao je Dru.\nDru je rekao kako su te stvari bitne za Veliku Britaniju, ne samo kao „majku parlamentarizma“, već i kao zemlju koja je bila saveznica Srbije u dva svetska rata.\nGradjani Srbije treba da očekuju mnogo više od svojih vlasti koje trenutno idu u pogrešnom smeru, smatra Dru.\nPapa Franja proglasio za svece 35 ljudi


Uhapšeni osumnjičeni za napad na Banjalučanina – EUskola\nBiH Uhapšeni osumnjičeni za napad na Banjalučanina November 19, 2016\nBanja Luka, napad, osumnjičeni, policija, uhapsen\nBANJALUKA – Zbog sumnje da su pretukli Banjalučanina Davora Malića policija je uhapsila Ognjena Mrđu i Andreja Pravdića iz Banjaluke, potvrđeno je “Nezavisnim”.\nMarija Markanović, portparol CJB Banjaluka kratko je potvrdila da su dva lica uhapšena.\n“Lica su lišena slobode brzom i efikasnom reakcijom te dobrom organizovanošću policijskih službenika. Sve dalje mjere i radnje prema njima biće vršene po instrukciji dežurnog javnog okružnog tužioca”- rekla je Markanovićeva.\n← Nova baterija /Pet minuta punjenja za pet sati razgovora Bihać: Održano takmičenje iz oblasti upozoravanja na opasnosti od mina →\nAhmet Davutoglu: Hvala ti, Bosno i Hercegovino!\n“Pali” policajci, carinici i špediteri: Iz BiH u Hrvatsku i obratno švercali auta, namještaj, meso, rakiju…\nComments Off on “Pali” policajci, carinici i špediteri: Iz BiH u Hrvatsku i obratno švercali auta, namještaj, meso, rakiju…\nComments Off on Italija se tresla samo 20 minuta prije Banjaluke


Rastoder, rođeni Petnjičanin poznat i kao “Kralj banana” zbog svog velikog regionalnog poslovanja s tim voćem, preuzeo je ostatke slovenačke aviokompanije putem svoje novoosnovane firme Er Adrijatik, a tamošnja vlada će razmotriti zajedničko ulaganje sredstava u ovu novu nacionalnu vazduhoplovnu kompaniju\nIzet Rastoder (Foto: Printscreen/Al Jazeera)\nBihorac Izet Rastoder, novi vlasnik slovenačkog Adrija ervejza, zainteresovan i za sticanje udjela u crnogorskom nacionalnom avioprevozniku Montenegro Airlinesu.\nLjubljanski list “Finance” piše da je biznismen Izet Rastoder, koji je prošle sedmice kupio propalu slovenačku avio-kompaniju Adrija ervejz, zainteresovan i za sticanje udjela u Montenegro Airlenesu, koji već nekoliko godina traži kupca.\nRastoder, rođeni Petnjičanin poznat i kao “Kralj banana” zbog svog velikog regionalnog poslovanja s tim voćem, preuzeo je ostatke slovenačke aviokompanije putem svoje novoosnovane firme Er Adrijatik, a tamošnja vlada će razmotriti zajedničko ulaganje sredstava u ovu novu nacionalnu vazduhoplovnu kompaniju, navodi se u tekstu.\nRastoder je o tome već razgovarao s Nenom Dokuzov, iz slovenačkog Ministarstva ekonomskog razvoja i tehnologije, dok ministar Zdravko Počivalšek razmatra potencijalno učestvovanje države u poslu sa Rastoderom, ali pod uslovom da ime “Slovenija” bude dio imena avio-kompanije, prenosi portal Investitor.\nU međuvremenu je slovenačka vlada pod ostavkom, pa aviokompanija sigurno nije visoko na listi priroteta.\nRastoder je dužan da tokom sljedećeg mjeseca plati 45.000 eura za imovinu Adrije, koja se sastoji uglavnom od dozvola za let, uključujući i njen vrijedan sertifikat avionskog operatora (AOC), kako bi stekla prava koja dolaze s licencama, prenosi Portal Analitika.


Ugradnja i održavanje - Euroalarm\nLicencirana smo kompanija za ugradnju i održavanje bezbednosnih i komunikacionih sistema za sve vrste poslovnih objekata i stambenih prostora. Fleksibilnim rešenjima, stečenim dugogodišnjim iskustvom, prevazilazimo sve izazove na poslovima postavljanja instalacija i elemenata sistema. Nastojimo da efikasna, pedantna i precizna ugradnja bude ono što naše instalatere izdvaja od drugih i što korisnike naših usluga čini zadovoljnim.\nSvaki ugrađen sistem zahteva stručno održavanje, kako bi se osigurao pouzdan rad sistema i time održao visok nivo funkcionalnosti, kao i zaštite objekta i lica koji se štite (kada su u pitanju bezbednosni sistemi). Po završetku ugradnje, naš tim vrši obuku o pravilnom korišćenju sistema. Uz pravilno korišćenje sistema održavanje se svodi na minimum, a učestalost i obim održavanja zavise i od vrste i kompleksnosti sistema.\nStalna prisutnost na tržištu u ovoj delatnosti, kao i stabilna komunikacija između nas i naših postojećih korisnika, učinili su naše ime prepoznatljivim i pozicionirali nas visoko u oblasti ugradnje i održavanja bezbednosnih i komunikacionih sistema.


Projekat je trajao od oktovra 2008 do januara 2010. godine a realizovan je zahvaljujući podršci Regionalnog centra za zaštitu životne sredine za centralno istočnu Evropu (REC), u okviru SECTOR (Supporting Environmental Civil Society Organizations in South East Europe) programa koji je finansiran od Swedish International Development Cooperation Agency (Sida).\nCilj projekta su bili: uticati na politiku transporta u gradovima jugoistočne Evrope, istovremeno podižući svest javnosti o značaju smanjenja korišćenja automobila, prednostima korišćenja javnog transporta kao i o mogućnostima upotrebe alternativnih sredstava prevoza - prevashodno bicikla.\nVećina kampanja se održavalo na teritoriji opštine Novi Boegrad jer je to jedna od najvećih opština sa brojnim problemima u transportu ali istovremeno i opština u kojoj postoje brojne mogućnosti za rešavanje tih problema (dobra mreža gradskog prevoza, dobra saobraćajna infrastruktura, izgrađene i uređene biciklističke staze).\nCilj seminara je bio da se razmene iskustva, viđenja, ideje i planovi vezani za transport kao i da se povežu nevladine organizacije, gradske institucije i druge ustanove za zajedničko delovanje na unapređenju transporta.\nMonitoring biciklističkih staza\nU vremenskom periodu od nekoliko dana, planski i detaljno, aktivisti Mladih istraživača Srbije izvršili su snimanje svih biciklističkih staza na NovomBeogradu. S obzirom na to da su ove biciklističke staze prve u Beogradu čije se izgradnje prihvatila Skupština grada, a da nisu o sklopu gradskih izletišta (Ada Ciganlija, Savski kej ili Dunavski kej), rezultati su bili i više nego zanimljivi .\nPosebno moramo izdvojiti aktivnosti koje su imale za cilj upućivanje na nedostatke nadležnim gradskim institucijama. Svaki propust je foto dokumentovan a zvanične žalbe sa detaljnim opisom i skicom svakog nedostatka su upućene u pismenoj formi Gradskoj inspekciji ili JKP Beograd put. Ono što je bilo prijatno iznenađenje za sve nas, NA SVAKU ŽALBU POZITIVNO JE ODGOVORENO, A SVAKI PRIJAVLJENI NEDOSTATAK JE OTKLONJEN. Zaključili smo da je primetan značajan pozitivan pomak u komunikaciji između civilnog sektora i zvaničnih gradkih institucija. Nadamo se da će se takav trend nastaviti i u buduće.\nUlični performansi realizovani su u saradnji sa našim partnerskim organizacijama koje su imale za cilj da sugrađanima prikažu svu neracionalnost korišćenja privatnih automobila.\nRealizaciju kampanje smo nastavili radionicama po beogradskim osnovnim školama i to u mlađim razredima. Pokazalo se da su najmlađi upravo i najspremniji da uče o zaštiti životne sredine. Osmišljene su radionice koje su školarcima prikazale prednosti korišćenja bicikla kao ekološkog vida prevoza u urbanim zonama.\nLikovni konkurs na temu Moj grad bez automobila, bio je raspisan za učenike beogradskih osnovnih škola. Šest (6) najboljih radova bilo je istaknuto nedelju dana na bilbordima, na različitim lokacijama grada.\nDan bez automobila 22. 09. 2009.\nRaspisani likovni konkurs bio je samo uvod u kampanju obeležavanja Dana bez automobila 22. septembra. Ta kampanja bila je zapravo centralna i medijski najzapaženija akcija u okviru ovog projekta.\nJavna tribina "Održivi transport - problemi tarifnog sistema u Beogradu"\nTribina je održana 04. novebra u prostorijama Zavoda za proučavanje kulturnog razvitka, kao sastavni deo projekta koji se tiče rešavanja problema urbanog transporta u gradovima jugoistočne Evrope. Tribini su prisustvovali gospodin Miroslav Čučković, član Gradskog veća, dr Dragoljub Đakonović Sekretar Sekretarijata za saobraćaj grada Beograda, Slavica Stefanović menadžer za odnose sa javnošću GSP-a, Ljubinko Knežević šef sektora za prodaju karata GSP-a i Vlada Matić koordinator održivog transporta Mladih istraživača Srbije.\nAktivnosti "Zelene akcije" u Zagrebu\nTokom cele godine, paralelno sa aktivnostima Mladih istraživača Srbije u Beogradu, naši prijatelji i partneri iz Zagreba "Zelena akcija" neumorno su radili na realizaciji svojih programa u okviru ove kampanje.\nPogledajte više na http://www.zelena-akcija.hr/content/blogsection/24/402/lang,hr/\nGlavni ekološki problem, kada se govori o održivom urbanom transportu jeste taj da lokalne vlasti neguju infrastrukturne projekte orijentisane ka automobilima zanemarujući rešenja održivog urbanog transporta. Ova siuacija utiče na nekontrolisani rast broja motornih vozila, povećanje buke, smanjenje kvaliteta vazduha kao i smanjenje kvaliteta života uopšte.